Si pozdravlja 50. godišnjicu obnove prava NR Kine u UN-u - Kineski Radio Internacional\nSi pozdravlja 50. godišnjicu obnove prava NR Kine u UN-u\nPredsednik Si Đinping je u ponedeljak u Pekingu prisustvovao i održao važan govor na komemorativnom sastanku povodom 50. godišnjice obnavljanja zakonitog sedišta Narodne Republike Kine u Ujedinjenim nacijama. Evo nekih najvažnijih stvari.\n„Obnavljanje zakonitih prava NR Kine u UN pre 50 godina je pobeda kineskog naroda i naroda iz svih zemalja sveta. Kinezi su uvek čuvali međunarodnu pravičnost i pravdu i dali veliki doprinos miru i razvoju u svetu“, kazao je Si „Nijedna civilizacija na svetu nije superiornija od drugih; svaka civilizacija je posebna i jedinstvena za svoj region. Civilizacije mogu postići harmoniju samo kroz komunikaciju, a mogu napredovati samo kroz harmonizaciju“.\nNaglasio je da izgradnja zajednice sa zajedničkom budućnošću za čovečanstvo ne znači zameniti jedan sistem ili civilizaciju drugim.\n„Trebalo bi odlučno podržavati autoritet i ugled UN i raditi zajedno na praktikovanju istinskog multilateralizma. Moramo podsticati zeleni oporavak, zelenu proizvodnju i zelenu potrošnju i promovisati civilizovan i zdrav način života“, naglasio je Si „Kina će ostati posvećena putu mirnog razvoja i uvek će biti graditelj svetskog mira. Kina će ostati posvećena putu reformi i otvaranja i uvek će doprinositi globalnom razvoju“.\nKina je zacrtala put razvoja ljudskih prava, naglasio je predsednik Si u svom govoru, koji je u skladu sa trendom vremena i nosi jasne kineske karakteristike, dajući na taj način veliki doprinos napretku ljudskih prava u Kini i međunarodnom cilju ljudskih prava\n„Svet treba da pojača saradnju i da zajedno radi na rešavanju različitih izazova i globalnih pitanja sa kojima se čovečanstvo suočava. Proteklih pet decenija otkako je Narodna Republika Kina vratila svoje zakonito sedište u Ujedinjenim nacijama, svedoci su mirnog razvoja Kine i njene posvećenosti i posvećenosti dobrobiti celog čovečanstva“, zaključio je predsednik Si.


NVO iz Nikšića skupila preko 14.000 evra za decu iz Orahovca\nČlanovi NVO „Pandurica“ su tokom akcije „Božur za decu Orahovca“, pokrenute septembra 2020. prikupili 14.250 evra, saopštila je Eparhija budimljansko-nikšićka.\nDeca u Orahovcu (Foto Eparhija budimljansko-nikšićka)\nKako je saopštio Nikola Cicmil, koordinator akcije, novac je prikupljen prodajom privezaka koji su kreirani upravo za tu priliku, a u akciju se putem dobrotvornih donacija, uključio veliki broj ljudi dobre volje iz Crne Gore, regiona, širom Evrope i sveta.\nZbog aktuelne epidemiološke situacije, članovi „Pandurice“ nisu bili u mogućnosti da sredstva lično uruče deci u Orahovcu prilikom tradicionalne posete Metohiji, a povodom slave manastira Visoki Dečani.\nOni će, međutim, deo prikupljenog novca uručiti u vidu poklona za Božićne praznike svakom detetu u Orahovcu.\nOstatak od 10.000 evra će biti priložen fondu za izgradnju sale za sportske aktivnosti i druženja u Orahovcu, za šta su dobili i blagoslov vladike Teodosija.\nTaj objekat će se nazvati po pokojnom Mitropolitu Amfilohiju.\nHumanitarni bazar s ciljem prikupljanja sredstava za lečenje Darije Antović iz Zvečana i Nataše Stojanović iz sela Bosce u opštini Kosovska Kamenica, biće organizovan 25. januara u Zvečanu.\nĆorac: Posledice po ekosistem Ibra od izlivanja jalovine\nIzlivanje velike količine otrova iz Trepče u Ibar će svakako dovesti do posledica, međutim, još uvek se ne zna kolika je tačna količina tog otrova, kaže za RTV Kim profesor Aleksandar Ćorac.\n20.01.2021 Izvršen pretres Doma zdravlja u Štrpcu u potrazi za vakcinama protiv kovida-19 (275)\n20.01.2021 Aljbin Kurti neće moći da se kandiduje za poslanika (225)\n20.01.2021 Tužilaštvo u Mitrovici: Prikupljamo informacije o potencijalnom unosu vakcina na severu Kosova (196)\n20.01.2021 Za izlazak sa Kosova na Merdaru čeka se oko 5 minuta (157)\n20.01.2021 Humanitarni bazar za Dariju i Natašu 25. januara u Zvečanu (133)\nJanuar 2021 11 (288)


Vučić: Zamoliću nadležne da pokažu snimak sa naplatne rampe kod Doljevca | Insajder\nPredsednik Srbije Aleksandar Vučić je u intervjuu za Glas Amerike naveo da će „učiniti sve što je u njegovoj moći“ da mediji dobiju snimak nadzornih kamera sa naplatne rampe kod Doljevca od 31. januara ove godine, kada je u udesu u kojem je učestvovalo vozilo direktora „Koridora Srbije“ Zorana Babića poginula jedna osoba.\nNa konstataciju novinarke Glasa Amerike, da snimak nesreće na naplatnoj rampi javnost nije videla te da zbog toga i dalje postoji sumnja u to ko je vozio automobil i da li je to bio direktor Koridora Srbije Zoran Babić, predsednik Srbije Aleksandar Vučić je ponovio da je on video snimak i da je on „užasan”.\nVučić je zatim zatražio od novinara da se, nakon što bude objavljen snimak, izvine “za sve laži koje su izgovarali o ovom slučaju”.\n“Da li zaista mislite da bih bio budala da pogledam snimak i da vam kažem da je to tako. A da znam da taj snimak postoji koji bi dokazivao nešto drugo”, rekao je Vučić za Glas Amerike.\nOn je ocenio da se politika ne vodi na „čapras divanima i šupljim pričama”.\n„Ja ću sa velikom pažnjom i željom da iščekujem vaše izvinjenje. Kao što vidite na čapras divanima i šupljim pričama ne može da se zasniva suština politike. A to je suština politike onih koji bi da sruše uspešniju, pristojnu i moderniju Srbiju. I u tome neće uspeti”, naveo je Vučić.\nNovinari Insajdera su na osnovu Zakona o pristupu informacijama od javnog značaja od „Puteva Srbije“ tražili da dostave snimak sa naplatne rampe Doljevac, ali je taj zahtev odbijen uz obrazloženje da bi time bilo „ugroženo ili otežano sprečavanje ili otkrivanje pretkrivičnog postupka“ i „vođenje pretkrivičnog postupka“.\nPreduzeće se pozvalo i na Pravilnik o organizaciji i funkcionisanju sistema video-nadzora Sektora naplate putarine koji predviđa sledeće: „Video i audio zapisi i fotografije, odnosno podaci i informacije dobijeni video nadzorom se koriste samo u svrhu za koju su prikupljeni i dostavljaju se samo nadležnim organima preduzeća ili državnim organima (MUP, tužilaštvo, sud).\nMinistarstvo unutrašnjih poslova dostavilo je krajem avgusta portalu Južne vesti zapisnike sačinjene posle nesreće na naplatnoj rampi Doljevac, a u kojima je ime Zorana Babića i ostalih učesnika zamagljeno. Južnim vestima dostavljeno je devet zapisnika, sačinjenih na licu mesta, u Kliničkom centru i Policijskoj upravi Niš.\nOni potvrđuju da su u udesu učestvovala tri vozila: „škoda superb”, „opel astra” i „folksvagen pasat”. Kako piše u jednoj belešci, prema izjavama očevidaca, nesporno je da je „škoda izazvala udes“.\nNesreća na naplatnoj rampi u Doljevcu dogodila se 31. januara, kada je, kako se sumnja, vozač automobila „škode superb“ S.D. , u kojoj se nalazio tadašnji direktor Koridora Srbije Zoran Babić, pri velikoj brzini naleteo na „opel“, u kojem je stradala S.G, dok je još pet osoba povređeno.\nMUP se sa zvaničnim saopštenjem oglasio tek više od 24 sata nakon nesreće. U njemu je navedeno da je do nezgode došlo kada se vozilo u kojem je bio Babić nije zaustavilo kod naplatne stanice Doljevac, već je udarilo u vozilo „opel astra“, koje je stajalo u redu za čekanje na naplatnoj stanici.\nInsajder je otkrio da nadležni vozača S.D. sumnjiče za blaži oblik teškog dela protiv bezbednosti saobraćaja.\nTri nedelje nakon saobraćajne nesreće na naplatnoj rampi Doljevac u kojoj je učestvovalo vozilo u kome se nalazio direktor Koridora Srbije Zoran Babić, Blic je pod naslovom „ekskluzivno“ objavio nove snimke nadzornih kamera sa benzinske stanice i naplatne rampe, neposredno pre i posle udesa.\nČinjenice da se MUP nakon teške saobraćajne nesreće u kojoj je poginula jedna osoba oglasio tek posle više od 24 sata, da i dalje nisu poznati svi detalji nesreće, da nije poznato kojom je brzinom išlo vozilo u kome se nalazio Zoran Babić, u javnosti su izazvale brojne sumnje među kojima je bila i ta da je za volanom bio Babić, a ne vozač zaposlen u Koridorima Srbije koji je uhapšen.\nIzvor: Glas Amerike, Insajder


CPZV U NOVOM PROJEKTU „NOVI SAD ZA JEDNAKOST DEVOJAKA I DEVOJČICA ROMSKE NACIONALNOSTI“ - CPZV\nHome/CPZV, Program za decu, Romski program/CPZV U NOVOM PROJEKTU „NOVI SAD ZA JEDNAKOST DEVOJAKA I DEVOJČICA ROMSKE NACIONALNOSTI“\nCPZV U NOVOM PROJEKTU „NOVI SAD ZA JEDNAKOST DEVOJAKA I DEVOJČICA ROMSKE NACIONALNOSTI“\nOd septembra 2019. godine Centar za proizvodnju znanja i veština je partner na projektu „Novi Sad za jednakost devojaka i devojčica romske nacionalnosti“. Nosilac projekta je Grad Novi Sad-Gradska uprava za socijalnu i dečiju zaštitu i trajaće do juna 2020. godine.\nOpšti cilj projekta je podsticanje pozitivnih akcija lokalne zajednice prema romskom stanovništvu radi sprečavanja diskriminacije, sa posebnim fokusom na devojčice, devojke i žene. Specifični cilj projekta je doprinos unapređenju lokalnih međusektorskih mehanizama za socijalno uključivanje mladih romske nacionalnosti, naročito devojčica i devojaka, kroz saradnju lokalne samouprave, sistema obrazovanja, socijalne zaštite i organizacija civilnog društva.\nProjekat se sprovodi u 4 komponente:\n1) Mere podrške romskim porodicama predškolske dece na terenu u neformalnim romskim naseljima; 2) Koordinacija i podrška radu školskih timova za prevenciju osipanja dece iz obrazovnog sistema u 9 osnovnih škola u Novom Sadu;\n3) Preventivne edukacije za devojčice i devojke romske nacionalnosti o partnerskom i porodičnom nasilju, ranim ugovorenim brakovima i\n4) Edukacija medija i Novosadske intersektorske mreže za decu (NSMEDE) o problemima porodičnog i partnerskog nasilja uključujući problem ranih ugovorenih brakova u romskoj populaciji, i medijska kampanja u javnosti.


Malezija i Indonezija: Stopirati izraelske napade na Gazu\nKUALA LUMPUR – U jeku oružanog sukoba između izraelske vojske i Hamasa, Malezija i Indonezija danas su uputile apel Savetu bezbednosti UN (SBUN) da interveniše i stopira izraelske vazdušne napade na pojas Gaze.\nOvo je potvrdio premijer Malezije Muhjidin Jasin i dodao da je u telefonskom razgovoru sa predsednikom Indonezije Džokom Vidodom postignuta saglasnost da „akcije Izraela dostojne prezira, moraju odmah biti stopirane“.\n„Imamo slične stavove – da bi međunarodna zajednica, posebno SBUN, trebalo hitno da deluje da bi se obustavile sve forme nasilja koje čini Izrael i sačuvaju životi Palestinaca“, izjavio je premijer Malezije Muhjidin Jasin tokom televizijskog obraćanja i podsetio da do sada SBUN nije izdao nikavo saopštenje o „istuaciji u Palestini“ zbog protivljenja SAD, prenosi Rojters.\nMalezija već dugo godina odlučno i dosledno podržava palestinsku stranu i zalaže se za soluciju „dve države“ u okviru granica pre 1967. godine i tzv. Junskog rata.\nIzrael ne prekida sa vazdušnim napadima na pojas Gaze, a palestinski ekstremisti iz Hamasa nastavljaju da raketiraju Izrael.\nOd izbijanja sukoba prošlog ponedeljka u Gazi je ubijeno najmanje 136 ljudi, među njima i 34 dece i 21 žena, potvrdili su palestinski medicinski zvaničnici.\nIzrael je prijavio osam mrtvih, među njima dvojica vojnika na granici prema Gazi i šest civila, među kojima je bilo i dvoje dece.\nNa okupiranoj Zapadnoj obali Palestinci su prijavili 11 poginulih tokom sukoba demonstranata i izraelskih snaga bezbednosti.


EK: Približavanje Zapadnog Balkana EU među prioritetima u 2018. - European Western Balkans\nAutor EWB 10. 01. 2018.\nBRISEL – Evropska komisija je na svom prvom ovogodišnjem sastanku svih komesara razgovarala o institucionalnim prioriteima EU za 2018, a približavanje Zapadnog Balkana Evropskoj uniji navedeno je kao jedna od tema.\n“Na svom prvom sastanku u 2018. godini, evropski komesari razmotrili su institucionalne prioritete za ovu godinu, godinu u kojoj treba sprovoditi reforme Unije, ekonomske i monetarne, osigurati EU granice, popraviti sistem azila, vratiti se Šenegenu, kompletirati jedinstveno digitalno tržište i približiti Zapadni Balkan EU”, navodi se u saopštenju izadatom nakon sastanka EU komesara održanog u sedištu EK u Briselu.\nU saopštenju se navodi i da je od 89 “prioritenih dosijea” njih 29 već završeno, a da Komisija želi da osigura da se i ostali završe pre kraja maja 2019. godine.\nPlanirano je da pun sastav evropskih komesara u četvrtak otputuje u Sofiju gde će u petak sa bugarskim zvaničnicima razgovarati o prioritetima bugarskog predsedavanja Savetom EU.\nBugarska koja je 1. januara 2018. godine preuzela rotirajuće šestomečno predsedavanje EU već je najavila da će integracije Zapadnog Balkna biti jedno od njenih prioriteta.\nEvropska komisijaZapadni Balkan\nDelegacija skupštine Srbije na zasedanju PS NATO u oktobru\nBogovič: Proširenje na Balkan – pravi odgovor EU na Bregzit


Srđan Puhalo o hapšenju ratnog zločinca: "Javite MUP-u Srbije da su Naseru Oriću dva puta sudili"\nNa izjave MUP-a Srbije, reagovao je Srđan Puhalo.\nPsiholog i analitičar Srđan Puhalo prokomentarisao je, na sebi svojstven način, odgovor MUP-a Srbije o poduzimanju ikakvih radnji za hapšenje ratnog zločinca, lica sa Interpolove potjernice, Duška Kornjače.\nPodsjetimo, MUP Srbije je jučer dogovorio da oni rade isključivo po zakonu te da je “odgovor na pitanje zašto srpska policija nije uhapsila Duška Kornjaču, za kojim je Bosna i Hercegovina raspisala potjernicu, jedanak odgovoru na pitanje zašto policija BiH nije uhapsila Nasera Orića iako je za njim Srbija raspisala potjernicu”.\nIz MUP-a Srbije kazali su još da postupaju isključivo u skladu sa zakonom, a ne po nalogu izdatom od strane bilo koje televizije, uključujući i televizije N1 Beograd ili Sarajevo – odgovorili su.\nDodali su i kako nema zakonskog osnova za postupanje po potjernici BiH koja se odnosi na državljanina Republike Srbije, Duška Kornjaču.\n– Javite MUP-u Srbije da su Oriću dva puta sudili – napisao je Puhalo.\nDuško KornjačaSrđan Puhalo\nPrevious article Od jedne pjesme kupio stan i automobil, Konjević nije zaboravio svoju Sanicu: Na zidu mu mural rodne kuće\nNext article Draško Stanivuković žestoko napao Milorada Dodika: “Gospodine, naredne godine čeka Vas isti scenario kao i u Banja Luci”\nDraško Stanivuković žestoko napao Milorada Dodika: “Gospodine, naredne godine čeka Vas isti scenario kao i u Banja Luci”


The Financial Times: Kriza američkog državnog duga može zaljuljati svjetski finansijski sistem – Magazin Plus\nHome/The Financial Times: Kriza američkog državnog duga može zaljuljati svjetski finansijski sistem\nOpasnost da u SAD dođe do defolta državnog duga sa katastrofalnim posljedicama, već plaši mnoge „igrače“ na tržištu vrijednosnih papira – ocijenio je Financial Times.\nUticajni britanski poslovni list ocijenio je: „Sjedinjenim Državama su preostale dvije nedielje do probijanja limita državnog duga. Treći put za četiri posliednje godine. A to, prema upozorenju ministra finansija Džejkoba Leva, može imati katastrofalne posliedice, odnosno – to može biti katastrofalni defolt državnog duga“.\nIsti list precizira da SAD već 3. novembra mogu probiti „plafon“ državnog duga koji je u Kongresu SAD utvrđen na nivou 18,1 biliona dolara. Politička kriza će biti izbjegnuta samo ukoliko kongres SAD-a taj limit poveća, ili ako odloži njegovo „probijanje“.\nSituacija se komplikuje zato što ni Predstavnički dom ni Senat SAD-a još nisu izašli sa nacrtima zakona, koji bi omogućili izlaz iz situacije koja se primiče. Umjesto toga, republikanci i demokrate se međusobno optužuju.\nPrimjera radi, senator-demokrata Čak Šumer izjavio je da planovi republikanaca (povodom limita državnog duga) nisu ništa drugo nego „defolt i ekonomski krah, samo pod drugim imenom“.\nFinancial Times sa svoje strane procjenjuje da američki defolt državnog duga može zaljuljati cijeli svjetski finansijski sistem i povjerenje u SAD.\nRepublikanci, inače, predlažu da se uspostave „dužnički prioriteti SAD“ za slučaj da dođe do probijanja „plafona“


Optuženi Teslin radnik tvrdi da nije saboter, već uzbunjivač\n22 Jun 2018 - 13:00 Vesti Link\nDirektor Tesle optužio je početkom sedmice jednog zaposlenog tehničara za obimnu sabotažu kompanije. Mask je naveo da je u pitanju velika zavera u kojoj je dotični radnik promenio kodove Teslinog operativnog sistema proizvodnje pod lažnim nalogom. On je takođe predao trećoj strani ogroman broj izuzetno osetljivih kompanijskih podataka, tvrdi Mask. Zaposleni je uhvaćen i ispitan, a navodno je sabotirao Teslu jer nije unapređen iako smatra da je to zaslužio.\nU međuvremenu, oglasio se i "optuženi" Martin Trip trvdeći da on nije nikakav saboter, već da je uzbunjivač koji ukazuje na loše postupke u radu kompanije. Trip je od oktobra 2017. radio u Teslinoj Gigafabrici u Nevadi, u kojoj se proizvode pogonske baterije za elektroautomobile, a otpušten je ove nedelje. Mask je takođe najavio da je kompanija protiv Martina Tripa podnela tužbu pred federalnim sudom. U tužbi se navodi da je zaposleni tokom interne istrage priznao da je hakovao Teslin proizvodni operativni sistem i da je predao nekoliko gigabajta podataka trećoj strani.\n"Nisam hakovao njihov sistem, a podaci koje sam prikupljao bili su takve prirode da sam morao sa njima da izađem u medije", objašnjava Trip. On tvrdi da je Tesla u automobile Model 3 koji su već isporučeni kupcima instalirao oštećene pogonske baterije, da je iznosio netačne podatke o broju proizvedenih vozila i da je fabrika nepravilno odlagala potencijalno opasan otpadni materijal. Trip dalje navodi da on kao tehničar u fabrici nije imao pristup sistemima za koje u Tesli kažu da ih je sabotirao.\nU Tesli, sa druge strane, za bivšeg zaposlenog kažu da je imao loš radni učinak na poslu i da je bio besan zato što je raspoređen na drugu radnu poziciju, umesto da bude unapređen. Trip je sve ove tvrdnje negirao. Ko je u čitavoj ovoj priči u pravu i šta je od svega istina, trebalo bi da se rasvetli na predstojećem sudskom procesu.\nPodsećamo, Ilon Mask sumnja da je u pitanju mnogo veći problem nego što se na prvi pogled vidi, jer postoji "duga lista organizacija koje žele da Tesla umre". Među njima Mask je pre svega istakao trgovce akcijama na Vol Stritu koji se "klade" u pad vrednosti akcija kompanije Tesla na berzi. Osim optužbi za sabotažu, Maskova elektronska pošta koja je procurila u javnost ukazuje i na manji požar na jednoj od tri Tesline proizvodne linije, a koji je opisan kao "čudan incident koji je teško objasniti". Mask smatra da je incident mogao biti samo slučajan događaj, ali je citirao čuvenog biznismena i inženjera Endrua Grouva koji je izjavio da "samo paranoični mogu da prežive".


Završeni razgovori o ukrajinskoj krizi\nNemačka kancelarka Angela Merkel, ruski i francuski predsednik Vladimir Putin i Fransoa Oland tokom susreta u Kremlju\nRusija je saopštila da su završeni, kako je navedeno, konstruktivni razgovori predsednika Vladimira Putina, nemačke kancelarke Angele Merkel i francuskog predsednika Fransoa Olanda o mirovnom planu za Ukrajinu.\nPutinov portparol, Dmitrij Peskov, ocenio je da je večerašnji petosatni sastanak bio konstruktivan, ali nije saopštio više detalja. Peskov je najavio da će ruski lider i ukrajinski predsednik Petro Porošenko telefonom razgovarati u nedelju, te da će uslediti i dalji kontakti sa Merkel i Olandom.\n"Trenutno se radi na izradi teksta eventualnog zajedničkog dokumenta za implementaciju sporazuma iz Minska. Dokument bi sadržao predloge predsednika Francuske i kancelarke Nemačke, ukrajinskog predsednika i one koje je večeras formulisao i dodao predsednik Ruske Federacije", rekao je Peskov.\nMerkel je, uoči današnjeg sastanka sa Putinom, rekla da je cilj inicijative odbrana “evropskog mira”. Takođe je naglasila da sa Olandom ulaže sve napore da doprinese okončanju krvoprolića u Ukrajini i ponovila uverenje da nema vojnog rešenja za sukob.\nU Briselu, potpredsednik SAD Džozef Bajden opružio je Rusiju da nastavlja da podstiče sukob u Ukrajini, slanjem plaćenika i tenkova. Rusiji ne može da bude dozvoljeno da prekroji mapu Evrope, poručio je Bajden.\nPotpredsednik SAD će kasnije danas sa svetskim liderima, diplomatama i odbrambenim zvaničnicima učestovati na trodnevnoj bezbednosnoj konferenciji u Minhenu, na kojoj će ukrajinska kriza biti jedna od glavnih tema. Konferenciji će prisustvovati i ukrajinski predsednik Petro Porošenko, američki državni sekretar Džon Keri i ruski šef diplomatije Sergej Lavrov.\nU međuvremenu, proruski separatisti i ukrajinski zvaničnici postigli su sporazum o privremenom prekidu vatre kako bi se otvorio humanitarni koridor za evakuaciju civila iz pogođenih područja u istočnoj Ukrajini. Kolone autobusa stigle su u grad Debalceve, čiji stanovnici su se našli u središtu žestokih borbi.\nPrema podacima UNHCR-a, broj interno raseljenih osoba u Ukrajini je zbog sukoba u Donjecku porastao na 980 hiljada, dok je od februara prošle godine još 600 hiljada zatražilo dozvolu za stalni boravak u Rusiji, Bjelorusiji, Moldaviji, Poljskoj, Mađarskoj i Rumuniji.


RTS :: Timovi Zaštitnika građana obišli ljude zadržane nakon protesta\nDruštvo Timovi Zaštitnika građana obišli ljude zadržane nakon protesta\nsreda, 08. jul 2020, 19:55 -> 22:56\nZaštitnik građana Zoran Pašalić saopštio je da su timovi njegove Kancelarije obišli ljude zadržane nakon protesta ispred skupštine i da su razgovarali sa njih osmoro, dok će sa ostalim to uraditi naknadno jer se oni više ne nalaze u prostorijama za policijsko zadržavanje.\nPrilikom posete zadržanim građanima, navodi se u sapštenju, predstavnici Kancelarije zaštitnika građana su obavešteni da je za sada protiv jedne osobe podneta krivična, a protiv sedam prekršajne prijave.\nČetvorica od osam ljudi sa kojima su razgovarali imali su primedbe na postupanje prilikom intervencije, ali ne i na postupanje policije prilikom transporta i zadržavanja u policijskoj stanici, navedeno je u saopštenju.\nTim Nacionalnog mehanizma za prevenciju torture i Odeljenja za hitno postupanje došli su do saznanja da je bilo zadržano 23 ljudi.\nZaštitnik građana je najavio da će sutra kontrolisati rad službenika na čija su postupanja prilikom intervencije zadržani imali pritužbe.\nPonovo je apelovao na građane, ukoliko smatraju da su im Ustavom i zakonima zagarantovana prava prekršena, da se obrate toj instituciji.


Povratak čuvenog "Leskovačkog roštiljka" na ulice našeg grada - Dnevnik Juga\nPočetna / DOGAĐAJI / Povratak čuvenog „Leskovačkog roštiljka“ na ulice našeg grada\nDnevnik Juga 27/02/2020\tDOGAĐAJI, DRUŠTVO, Leskovac Ostavi komentar\nU centru za razvoj Jablaničkog i Pčinjskog okruga danas je održana 30. Sednica Skupštine osnivača Centar za razvoj Jablaničkog i Pčinjskog okruga.\nSednicom je predsedavao predsednik dr Goran Cvetanović, koji je ovom prilikom istakao da će se na ovoj sednici predstaviti trogodišnji rezultati rada ali i novi projekti koji će se realizovati ove godine.\n„Svojim glasom danas ćete imati priliku da oživite neke prošle dane i da na ulice Leskovca vratite čuvenog „Roštiljka“ . Projekat koji predviđa nabavku i puštanje u rad ovog turističkog voza po najsavremenijim standardima Evropske unije, simbolično je nazvan „Magija sinergije“ jer će ga zajednički sprovoditi grad Leskovac, Turistička organizacija i opština Elin Pelin u Bugarskoj. Projekat će se finansirati iz IPA fondova prekogranične saradnje Srbija – Bugarska – kazao je dr Goran Cvetanović predsednik Skupštine osnivača.\nDirektorka CRJPO Dragana Belenzada, istakla je da je u toku prethodne godine realizovan veliki broj projekata i da će se u narednom periodu relizovati još nekoliko.\n„Prošle godine Centar za razvoj radio je na projektima podrške u započinjanju i unapređenju poslovanja u opštinama Jablaničkog i Pčinjskog okruga. 68 preduzetnika, početnika u poslovanju, dobilo je posredstvom Centra za razvoj kroz razne projekte oko 22.000 miliona dinara, za razvoj sopstvenog biznisa. Centar za razvoj radio je i na projektima iz IPA fondova prekogranične saradnje. Ove godine realizovaće se projekat susednog programa Bugarska – Srbija „Magija sinergije“ i tim povodom biće organizovanih festivali „Šopski dani folklora“ u Leskovcu i „Leskovački roštilj“ u Elin Pelinu uz puštanje u rad promotivnog turističkog voza. Takođe uz podršku programa EUPRO Centar je započeo realizaciju projekta „Inovativni impulsi“ koji ima za cilj da podrži rast i razvoj start-up i mladih preduzetnika do 3 godine poslovanja. Razvojna agencija Srbije kofinansiraće projekat „Pametna specijalizacija poluga regionalnog razvoja“ koji za cilj ima povećanje informisanosti subjekata regionalnog razvoja. U narednom periodu ćemo relizovati i drugu fazu projekta LINK UP! Serbia II, koji za temu ima dijsporu i migracije – kazala je Belenzada.\nPrethodni U Leskovcu osnovano Dobrovoljno vatrogasno društvo\nSledeći Održana osma sednica Parlamenata privrednika


U SNS 200 DUPLIH FUNKCIONERA | Info centrala\nNaslovna Politika U SNS 200 DUPLIH FUNKCIONERA\nČak 200 članova SNS obavlja više funkcija na različitim novoima vlasti i oni će morati do naredne nedelje da odaberu samo jednu funkciju ili im preti isključenje iz stranke, poručio je šef Izvršnog odbora SNS Radomir Nikolić.\nNikolić je za današnje Novosti rekao da su naprednjaci posle detaljne analize napravili registar registara svojih funkcionera od lokala do republike i „detektovali“ sve one koji imaju duple funkcije.\n„Za to smo koristili naše kriterijume, koji su mnogo oštriji od onih koje predviđa Agencija za borbun protiv korupcije. Mnogi su se pozivali na Agenciju, donosili potvrde da se ne nalaze u sukobu interesa, da mogu da obavljaju dve funkcije. Ali mi ne gledamo samo šta je po zakonu, nego šta je moralno i tražimo od naših ljudi da budu primer svim ostalima“, rekao je Nikolić.\nŠef Izvršnog odbora SNS je najavio da će tokom naredne nedelje javnosti biti dostupan kompletan izveštaj Izvršnog odbora – tačan broj i imena funkcionera s „viškom funkcija“, koliko njih je podnelo ostavku, a ko se o to oglušio.\n„Imaju još nekoliko dana da sprovedu to što je Glavni odbor od njih tražio, a sankcija je jasna – isključenje iz stranke i gubitak svih funkcija“, rekao je on.\n„Mnogi su podneli ostavke, a da o tome nisu informisali stranku. Čekamo i potvrde od ustanova od kojih su ljudi imenovani da su zaista podneli ostavke. Tek kada sve te podatke prikupimo, o svemu ćemo obavestiti javnost“, rekao je Radomir Nikolić.\nPrethodni tekstGASA ĆE BITI, ZORANA DA POPRAVI ŽEŽELJEV MOST\nSledeći tekstMERCEDES PREDSTAVIO C63 AMG i C63 AMG S


Opšta bolnica u Somboru jedna od prvih u Srbiji koja je izvela laparoskopsku operaciju - Naše Mesto\nSombor / Zdravlje\nObjavljeno: 11.01.2018 - 11:22\nSOMBOR – Hirurzi Opšte bolnice “Dr Radivoj Simonović” iz Sombora izveli su 4. januara laparoskopsku operaciju debelog creva i laparoskopsku resekciju rektuma čime je ova bolnica postala jedna od prvih regionalnih bolnica u Srbiji gde je izveden takav zahvat.\nLaparoskopske operacije izvode se kroz nekoliko malih otvora i minimalno su invazivne. Izvode se uz pomoć specijalizovane kamere sa fiberoptičkim vlaknima koji se uvode kroz jedan od otvora i time vizualizuju unutrašnjost. Kroz druge manje otvore uvode se instrumenti kojima se izvodi operacija.\nOvakvu operaciju u Somboru je izveo docent Medicinskog fakulteta u Novom Sadu dr sci. med. hirurg Aleksandar Gluhović, koji je svoje početke proveo upravo u somborskoj bolnici. Njemu su na operaciji asistirali lekari somborske bolnice hirurg dr Siniša Zarić, anesteziolog dr Vesna Grabovičkić, uz prisustvo čitavog hirurškog tima, instrumetarki i anestetičara.\nNačelnik Odeljenja hirurgije Opšte bolnice u Somboru dr Siniša Zarić navodi da je laparoskopska hirurgija kolona i rektuma u eri savremene hirurgije postala standardna hirurška procedura u Evropi, a u poslednje vreme se primenjuje i kod nas. Zarić dodaje da su prednosti ovakve operacije te što je operativna trauma manja, što dovodi do brzog postoperativnog oporavka kod pacijenta, kao i da je pacijent koji je podvrgnut toj operaciji već na kućnom lečenju.\n#tagovi: laparoskopska hirurgijaopšta bolnica dr radivoj simonović sombor\n(VIDEO) U Gradskom muzeju u Somboru otvorena izložba posvećena Malvini Hofman\nU saobraćajnim nesrećama 2 OSOBE POGINULE, 5 teško povređeno\nStudenti, obratite pažnju: Raspisan je još jedan konkurs za stipendiranje


UN pozvao talibane da formiraju inkluzivnu vladu i poštuju ljudska prava\nUtorak, 10 Maja, 2022\nNaslovnica Vijesti ummeta Svijet UN pozvao talibane da formiraju inkluzivnu vladu i poštuju ljudska prava\nUjedinjeni narodi (UN) pozvali su talibane, koji su preuzeli potpunu kontrolu nad zemljom nakon što su Sjedinjene Američke Države (SAD) okončale povlačenje i evakuaciju iz Afganistana, da uspostave sveobuhvatnu vladu i poštuju ljudska prava.\n“Kao što je već rečeno, poruka generalnog sekretara talibanima je da bi trebali uspostaviti inkluzivnu vladu, poštivati ljudska prava, posebno prava žena, ne dopustiti da nestanu teško stečena prava u posljednjih 20 godina i ne koriste Afganistan kao terorističku bazu”, poručio je glasnogovornik generalnog sekretara UN-a Stephane Dujarric.\nU zajedničkom saopćenju generalnog sekretara Antonija Guterresa i specijalne predstavnice UN-a za djecu u oružanim sukobima Virginije Gamba i predstavnice borbe protiv nasilja nad djecom Najat Maalla M'jid, naglašeno je da 45 posto afganistanske populacije čine djeca mlađa od 15 godina. Zatraženo je od međunarodne zajednice da ne napušta afganistansku djecu.\nIzražavajući zabrinutost zbog kršenja prava i seksualnog nasilja, posebno nad djevojčicama, dužnosnici UN-a pozvali su talibane da poštuju prava djevojčica i dječaka.\nPredstavnik Dječjeg fonda Ujedinjenih naroda (UNICEF) u Afganistanu Herve De Lys izjavio je da je za približno 10 miliona djece u Afganistanu potrebna pomoć.\nBiljke – partneri u bašti: Ko se s kim slaže?


Visoko oktanski vikend na Ušću - GARAŽA\nLepo vreme pogodovalo je svima, ali najviše gledaocima koji su iz hlada drveća posmatrali bravure autentičnih automobilskih entuzijasta. Njihova autentičnost ogleda se pre svega u automobilima kojima su udahnuli novi život i osposobili ih za ono za šta oni nisu bili namenjeni ni kada su se pre više decenija proizvodili. Jugići i fiće, kojih je bilo ubedljivo najviše jurili su impresivnim brzinama stazom na Ušću u pravom takmičarskom žaru svojih vozača. Na startu se pojavilo ukupno 64 takmičara razvrstanih u četiri divizije i sedam klasa, plus Kup fića. Vozilo se 23 krugova, osim za fiće gde ih je bilo 11.\nDužina staze čija jednostavna konfiguracija podrazumeva duge pravce i krivine pod uglom od 90 stepeni iznosila je 2.250 metara. Takmičarima je bilo potrebno nešto više od jednog minuta da je pređu, a kakva se borba vodila ilustruju podaci o postignutim vremenima koji se po negde razlikuju u mili sekundama.\nPobednici druge kružne trke „Velika nagrada Beograda 2016“ Vozač-Klub-Automobil-Vreme (minuta)\nMirko Deretić ASK G.A.G.A. Racing Team\nAleksandar Tošić ASU Crvena Zvezda Racing\nStreet Race je auto-moto sport nastao tridesetih godina prošlog veka u SAD odakle se proširio širom sveta. Veoma je popularan i u Brazilu, Australiji, Japanu, ali i u većini evropskih zemalja. U svetu postoji i radi više od 350 staza na kojima se održavaju ova takmičenja. Za prepravke i dorade automobila koji mogu da učestvuju u auto trci ubrzanja na 402m nema nikakvih ograničenja, skoro sve je dozvoljeno i nema zabranjenih delova i zahvata. Svrstavaju u klase prema vremenima, od najsporije klase od 17 sekundi, pa do najbrže klase od 7 sekundi.\nNa trci je učestvovalo 74 takmičara kako iz Srbije tako i iz zemalja u regionu. Prva mesta po klasama osvojili su: Dragan Ninković u klasi 16 (Srb, Fiat Punto 1,8 FWD 140 KS), Nebojša Jokić u klasi 15 (Srb, Honda Crx 1,6 FWD Turbo 200 KS), Dušan Petrović u klasi 14 (Srb, Opel Astra F 2,0 FWD Turbo 400 KS), Nemanja Petošević u klasi 13 (Srb, Mercedes E55 AMG 5,5 RWD 485 KS), Almin Gredić u klasi 12 (Hr, BMW E30 3,2 RWD Nitro 343 KS), Zoran Slavković u klasi 11 (Srb, Suzuki Swift 4,2 RWD Nitro 550 KS) i Dario Konopek u klasi 9 (Hr, Audi S2 2,7 4×4 1300\nNajbolje vreme trke (time winner) od 9,927 sekundi postigao je Dario Konopek brzinom od 245 km/h.\n2016 beograd trke ušće\nPrevious post:Vrhunska digitalna povezanost i fleksibinost: Opelov putujući salon 4.0\nNext post:Peugeot I Teniski savez Srbije potpisali sponzorski ugovor


Poslodavcima i dalje negativna ocena za izostanak povratne informacije o ishodu konkursa za posao - MojTim.com\nOvu stranicu ste odštampali sa linka: http://www.mojtim.com/hr-vesti/Poslodavcima-i-dalje-negativna-ocena-za-izostanak-povratne-informacije--o-ishodu-konkursa-za-posao/53326\nPoslodavcima i dalje negativna ocena za izostanak povratne informacije o ishodu konkursa za posao\nNačin na koji je kompanija zakazala test ili intervju ostaje među najbolje ocenjenim aspektima u procesu selekcije, dok je ocena za obaveštavanje kandidata o ishodu konkursa za posao ostala gotovo nepromenjena u odnosu na prethodnu godinu.\nU istraživanju je ove godine popunjeno 41.228 upitnika gde je ocenjeno preko 15.000 konkursa za posao, kao i skoro 5.000 pojedinačnih poslodavaca.\nIzostanak povratne informacije o ishodu konkursa i dalje je najslabije ocenjen u procesu selekcije i regrutacije, iako je zabeležen blagi pomak u odnosu na prošlu godinu. Iako kompanije polako postaju svesnije da slanjem povratne informacije utiču na formiranje stava o sebi, kandidati i dalje izražavaju nezadovoljstvo merom u kojom se to čini. Prosečna ocena u 2017. godini iznosi 1.9, dok je 2016.godine iznosila 1.6.\nBlagi pomak takođe se vidi i kod ocene za brzinu završetka procesa selekcije. Za razliku od prethodne godine kad je ocena iznosila 3.4, ove godine ocena je za nijansu viša i iznosi 3.5.\nVeće zadovoljstvo kandidata vidi se i kod ostalih segmenata procesa selecije kao što je informisanje o radnom mestu (opis posla, radni uslovi, visina zarade) i ocena ove godine iznosi 3.6. U odnosu na prošlu godinu poboljšan je i način na koji kompanija zakazuje test ili intervju i sada je ocena 3.9.\nIzostanak povratne informacije urušava imidž poslodavca\nU istraživanju je ove godine učestvovalo 41.228 kandidata koji su ocenili preko 15.000 konkursa za posao , kao i skoro 5.000 pojedinačnih poslodavaca. Od ukupnog broja anketiranih skoro 86% kandidata nisu dobili povratnu informaciju od poslodavca, i takav pristup su ocenili sa negativnom ocenom 1.8. Izostanak povratne informacije, po kandidatima, u velikoj meri utiče na sam imidž kompanije, te je 60% anketiranih reklo da se ne bi ponovo prijavili na oglas poslodavca, a preko 64% kandidata ne bi preporučili bliskim osobama da konkurišu na oglase tog poslodavca.\nKompanije van IT sektora, čiji su proces selekcije i regrutacije kandidati najbolje ocenili su Bibo Global Opportunity, Inc., UBConnect INT d.o.o. i Peštan d.o.o., sa druge strane najbolje ocenjene IT kompanije su Zuhlke Engineering, Hyperoptic Ltd ogranak Beograd i Devtech d.o.o.\nHR agencije koje su dobile najviše ocene su: TIM Centar, Tqm konslating d.o.o. i Workforce Human Resources d.o.o.


Astrology Srbija - moda, lepota, lifestyle, horoskop... - Anđelina Džoli u reklamnoj kampanji nove verzije mirisa Mon Guerlain - donnasfreeastrology.info\nLEPOTA / Parfemi / Anđelina Džoli u reklamnoj kampanji nove verzije mirisa Mon Guerlain\nČini se da su Mon Guerlain i Anđelina Džoli apsolutno neodvojivi. Ovog puta glumica predstavlja novu verziju mirisa - toaletnu vodu, koja oslikava ženstvenost i senzualnost zahvaljujući notama smelog jasmina, lavande i tople vanile sa Tahitija. Istina, sada jedinstvenost ove kompozicije naglašava novi sastojak - osvežavajuća mandarina.\nGlavna poruka mirisa je unutrašnja ženska moć u senzualnom, nežnom plaštu. U reklamnoj kampanji Anđelina Džoli se pojavljuje kao moderna „Wonder Woman“, samo umesto oklopa, ona ima lepršavu ružičastu haljinu, a umesto oružja - osmeh.\n"Ne postoji ništa privlačnije nego ono šte se vi. Svi to prepoznajemo kada vidimo da je lepota žene njena duša", kaže Anđelina. Takođe, glumica dodaje da je žena najveća sila na planeti: "Žene su se uvek odupirle svemu i spremne su da uzmu još više. Ali u isto vreme, ne smemo zaboraviti da brinemo o sebi."


EXPRES - Jeremić: Imam plan za promene u UN i zato sam ovde\nNJUJORK - Bivši predsedavajući Generalne skupštine UN i nekadašnji ministar spoljnih poslova Srbije Vuk Jeremić izjavio je u debati kandidata za generalnog sekretara UN, da veruje da su svetskoj organizaciji potrebne promene i da on ima plan za to.\nU prvoj ovakvoj debati koja je uživo prenošena iz Generalne skupštine UN, Jeremić je bio u prvoj grupi od po pet kandidata, od ukupno 12 prijavljenih, pri čemu dvoje nije moglo da prisustvuje ovom događaju.\nDebatu je otvorila bivša ministarka spoljnih poslova Hrvatske Vesna Pusić, za njom se predstavio bivši premijer Portugala i nekadašnji Visoki komesar za izbeglice UN Antonio Gutereš, kao i ministarka spoljnih poslova Argentine i bivša šefica kabineta generalnog sekretara UN Ban Ki-muna Suzana Malkora. Jeremić je govorio četvrti, da bi za njim usledila bivša ministarka spoljnih i evropskih poslova Moldavije Natalija German.\nJeremić je na početku obraćanja zahvalio na velikoj privilegiji koja mu je pružena učešćem u ovoj debati.\n"Mi živimo u eri duboke transformacije, do sada neviđene po nivou i obimu, većina izazova sa kojima se suočava čovečanstvo u 21. veku su u osnovi globalni po svojoj prirodi", rekao je Jeremić.\nOn je kazao da postoji samo jedna organizacija u kojoj ćemo tokom našeg života moći da se okupimo i pozabavimo se odlučno tim izazovima - a to su UN.\n"Plašim se da nije ipak sve dobro u UN, sve se više zapaža da istorijska ostvarenja ove organizacije postaju sve više u senci osećaja stagnacije i neuspeha. Moramo da učinimo nešto povodom toga i moramo to da uradimo brzo", naglasio je Jeremić.\nOn je istakao da veruje da "sada nije vreme za visoku retoriku".\n"Verujem da je vreme za odlučnu akciju. Zbog toga sam odlučio da iznesem platformu javne politike koju sam dao na uvid javnosti i u kojoj su 53 konkretne obaveze koje sam spreman da ispunim od prvog dana na polju održivog razvoja, klimatskih promena, mirovnih operacija, humanitarne pomoći i reforme same organizacije. Verujem da treba da se promenimo, verujem da treba da imamo jasan plan kako ćemo to učiniti, ja verujem da imam plan i zato sam ovde", zaključio je predstavljanje Jeremić.\nPored Jeremić i Pusićeve među kandidatima za generalnog sekretara UN iz regiona su i bivši ministar spoljnih poslova Makedonije Srđan Kerim, bivši premijer Crne Gore Igor Lukšić i bivši predsednik Slovenije Danilo Tirk.\nMore in this category: « Došao je i taj dan - Ana Ivanović se udala za Bastijana Švajnštajgera\tKo su robijaši iz Gvantanama koji će biti prebačeni u Srbiju? »


Ministarka zdravlja sastaće se sjutra sa predstavnicima porodica preminulih od COVID-a19 u bolnici u Baru – Portal Ulcinj\nMinistarka zdravlja sastaće…\nMinistarka zdravlja sastaće se sjutra sa predstavnicima porodica preminulih od COVID-a19 u bolnici u Baru\nPredstavnici porodica pojedinih preminulih u bolnici u Baru, koji sumnjaju u ispravnost tretmana nad Covid pacijentima sastaće se sjutra sa ministarkom zdravlja Jelenom Borovinić Bojović, u Podgorici.\n“ Povodom smrti naših najmilijih u Barskoj bolnici oboljelih od COVID-a 19, ustanovili smo niz propusta u postupanju I liječenju sa pacijentima. Nakon ličnog iskustva porodica postoji ogromna doza sumnje da su ljekari postupali suprotno protokolima, koji na žalost ne postoje na nacionalnom nivou, već ih određene zdravstvene institucije primjenjuju po sopstvenoj procjeni ”, stoji u saopštenju u predstavnika porodica preminulih.\nDalje navode, da će u cilju sprovođenja detaljne istrage unutar Ministarstva zdravlja, I održati sastanak sa ministarkom zdravlja.\nPredstavnici porodica obratiće se medijima ispred Ministarstva zdravlja.


Back PRIVREDA INSTITUCIJE Održan susret internih revizora u PKV\nčetvrtak, 07 decembar 2017 23:46\nEdukativni skup internih revizora na temu „Poslovna etika i etičke dileme“, namenjen internim revizorima i rukovodiocima preduzeća i drugih organizacija i članovima organa upravljanja, održan je danas u Privrednoj komori Vojvodine (PKV), u organizaciji Udruženja internih revizora Srbije (UIRS), a u saradnji sa PKV.\nNa skupu je istaknuto da, pored uobičajenih ciljeva koje imaju susreti namenjeni profesionalnom usavršavanju, za UIRS ovaj skup ima i širu društvenu dimenziju.\n- Naime, odmah nakon Beograda, najveći broj internih revizora radi u Vojvodini, posebno u Novom Sadu. Uvažavanje te činjenice zahteva da se duh profesije deli i sa kolegama iz Vojvodine na jedan ozbiljniji način. U tom smislu, UIRS periodično organizuje „Revizorske susrete u Novom Sadu“, u čemu nam PKV rado pomaže. Istovremeno, PKV skreće time pažnju svojim članovima i široj javnosti na koristi koje mogu imati od interne revizije. Iako je ta funkcija zakonski obavezna u mnogim organizacijama, posebno onim iz javnog sektora, njena uloga i koristi koje donosi nisu dovoljno prepoznate - naglasila je dr Jozefina Beke Trivunac, predsednik UIRS.\nDa upravljanje etikom na radnom mestu donosi raznovrsne koristi organizaciji i čitavom društvu, istaknuto je i na današnjem susretu. Etički programi doprinose jačanju timskog rada i povećanju produktivnosti, razvoju zaposlenih.\n- Takozvani „ton na vrhu“, koji se odnosi na integritet, etiku i ponašanje koje će doprineti izgradnji delotvornog upravljačkog okruženja određuju direktori i drugi rukovodstvo najvišeg ranga. Oni imaju primarnu odgovornost za promovisanje snažne etike. Najvažniji je ton sa vrha koji oni postavljaju svojim postupcima i neformalnom komunikacijom. Ove aktivnosti uključuju njihova sopstvena ponašanja i način na koji reaguju kada se ključni zaposleni ponaša neetički. Operativni rukovodioci postavljaju ton u svojim oblastima delovanja, koji može, ali i ne mora biti usaglašen sa istim na nivou organizacije kao celine - rekla je dr Jozefina Beke Trivunac.\nUIRS osnovano je 2008. godine u Beogradu, kao dobrovoljno strukovno nedobitno udruženje. Trenutno ima 350 članova, a priznat je kao punopravni član Globalnog Instituta internih revizora, zatim kao Institut internih revizora Srbije i član je Evropske konfederacije instituta za internu reviziju. UIRS ostvaruje svoje zadatke kroz promovisanje profesije interne revizije u Srbiji, pružanje podrške profesionalnom razvoju svojih članova i jačanju njihovog uticaja u korporativnom okruženju.\nPrezenteri na ovom skupu su uvaženi profesori, kao i stručnjaci iz oblasti interne revizije, članovi UIRS, a prisutne je, ispred PKV, pozdravio koordinator rada udruženja mr Dragomir Đukić.


Odgušenje kanalizacije Cvetni trg - hitno 0-24h dezurni, mašinsko otpusavanje kanalizacije Cvetni trg, cena\nBez obzira da li je problem sa radom kanalizacionog sistema nastao u nekom stambenom objektu, odnosno privatnom stanu, stambenoj zgradi i kući ili je neophodno da odgušenje kanalizacije Cvetni trg bude izvršeno u nekom industrijskom postrojenju, odnosno fabrici, majstori će u najkraćem mogućem roku nastali problem da otklone.\nPodrazumeva se da oni mogu biti angažovani i kada je neophodno pomenutu uslugu izvršiti u okviru bilo koje medicinske ustanove, zatim u nekoj obrazovnoj instituciji, te ugostiteljskom objektu, hotelu ili u bilo kom drugom prostoru.\nOčekuje se od svakog klijenta da kontaktira servis, koji je specijalizovan za odgušenje kanalizacije Cvetni trg, uzevši u obzir da majstori imaju obavezu da izađu lično na teren, procene najpre o kom nivou začepljenja se radi, a zatim i da preciziraju kako će izvršiti navedenu uslugu.\nSve ovo je vrlo važno, zato što oni mogu pomenutu uslugu da izvrše i ručno i mašinski, a takođe je dostupna i opcija snimanja celokupnog kanalizacionog sistema, odnosno horizontala i vertikala, mikro kamerama. U principu, radi se o specijalnoj dijagnostičkoj metodi, koja se primenjuje sa ciljem lakšeg utvrđivanja problema, odnosno da bi odgušenje kanalizacije Cvetni trg što uspešnije i brže bilo izvršeno.\nNapominjemo da gotovo svaki specijalizovani vodoinstalaterski servis, osim u toku standardnog radnog vremena, ovu i mnoge druge usluge nudi klijentima i u toku vikenda, zatim za vreme bilo kog praznika, ali i noću, uzevši u obzir da ima i službu zaduženu za hitne intervencije, a na osnovu zahteva klijenata.\nIzuzetno je važno i da svi koji su zainteresovani za bilo koju uslugu, prvo ostvare telefonski kontakt sa izabranim servisom, te da precizno definišu kada majstori mogu da posete konkretni objekat, jer je takav postupak. Zapravo, nakon što oni budu procenili gde je nastao problem, odnosno da li je neophodno da bude izvršeno snimanje kanalizacionog sistema ili ne, oni će moći i da precizno definišu celokupnu ponudu, odnosno cenu, te da informišu vlasnike samog prozora ili lica koja su u njemu nadležna o svim detaljima.\nU principu, majstori će izvršiti ručno odgušenje kanalizacije Cvetni trg, a u onim situacijama kada se radi o nešto kompleksnijim problemima u funkcionisanju kanalizacionog sistema, oni će tu uslugu izvršiti pod pritiskom, odnosno koristiće specijalne mašine.


Savremene studije - studije preko interneta! - WANNABE MAGAZINE\nSavremene studije – studije preko interneta!\nInternet – alatka modernog i savremenog doba, koja je dostupna svima gde god se nalazili. Mogućnosti na internetu su brojne i raznovrsne, tako da se na internetu mnoge stvari mogu obavljati, kao na primer: kupovina, prodaja, olgašavanje, plasiranje informacija putem tekstualnih i video sadržaja, komuniciranje na društvenim mrežama i drugo.\nS obzirom na to da tehnologija sada već svakog dana dosta napreduje i razvija se, ali i koristi svakodnevno i to u različite svrhe, zaključujemo da je postala sastavni deo naših života. Užurban način življenja nam oduzima puno slobodnog vremena, pa tako ne postižemo da se posvetimo bitnim stvarima koje nas ispunjavaju u svakom pogledu, kao što su na primer porodica ili učenje. Moderna tehnologija je danas usko vezana sa internetom, te nam zajedno daju mogućnost da mnoge stvari obavimo brzo i jednostavno. Poslednjih godina je učenje i studiranje preko interneta postalo dosta popularno i zaista prihvatljivo, jer štedi vreme koje bismo inače posvetili odlascima na predavanja. Učenje preko interneta je efikasno, s obzirom na činjenicu da dok ovu aktivnost obavljamo možemo ujedno raditi i druge stvari koje nas ispunjavaju, a koje ne bismo mogli da obavimo dok sedimo u amfiteatru ili čitaonici.\nMnogo je mladih danas koji započnu studije i koji se već tokom studiranja zaposle i samim tim zapostave učenje, jer nemaju dovoljno vremena da posećuju uglavnom svakodnevna i višečasovna predavanja. Pored toga, ima i onih koji ne žive u urbanim i velikim gradovima koji poseduju fakultete, pa su samim tim sprečeni da svoja znanja usavršavaju tradicionalnim načinom studiranja, jer nemaju uslova za život u velikom gradu. Danas, rešenje za ovakve vrste problema postoji, a to je studiranje na daljinu, odnosno internet studije. Univerzitet Metropolitan je na našem, domaćem tržištu rada prvi prepoznao način rešavanja ovakvih problema i samim tim je prvi u Srbiji dobio dozvolu za rad od strane Ministarstva prosvete koja uključuje i izvođenje nastave putem interneta. Zahvaljujući najsavremenijom tehnologijom koja se primenjuje, ovakav rad na Metropolitan univerzitetu je postao dosta tražen i uvažen. Iz godine u godinu je sve više studenata koji se opredeljuju za internet studije, a koji dolaze kako iz Srbije, tako i iz drugih zemalja širom sveta.\nKako funkcioniše studiranje preko interneta, možete pogledati ovde i tako se bolje upoznati sa savremenim studijama koje sa sobom nose velike prednosti.


Đukanović ministrima, ministri zaboravu – Monitor\nNovi skandal oko prije šest godina ugašenog Cetinjskog bijenala još jednom je, u ogoljenom izdanju, pokazao višegodišnji ponižavajući odnos crnogorske vlasti prema princu Nikoli i dinastiji Petrović Njegoš.\nMinistar kulture Crne Gore Branislav Mićunović obradovao je prije nekoliko dana javnost viješću da će Marina Abramović i on, “uz podršku utemeljivača Bijenala princa Nikole Petrovića” obnoviti kulturnu manifestaciju Cetinjsko bijenale. Poznata umjetnica je pojasnila da se sa ministrom dogovorila da to bude 2013., na 200-godišnjicu rođenja Petra II Petrovića Njegoša.\n“Neka to bude jedan novi početak ove manifestacije”, kazala je Marina Abramović, odnedavno crnogorska državljanka.\nA onda je iz Pariza stigla vijest koja je bacila sjenku na ambiciozni plan tandema Mićunović – Abramović.\nBESKRUPULOZAN AKT PROTIV PRINCA: “Princa Petrovića niko nije kontaktario niti pitao za mišljenje o obnavljanju bijenala”, reagovala je Tanja Turquin Spičanović, ovlašćena zastupnica princa Nikole.\n“Odluka ministra kulture je još jedan beskrupolozan akt protiv princa Nikole\nPetrovića Njegoša, utemeljitelja i autora Cetinjskog bijenala, kroz koji je princ, u vrijeme najstrašnijih ratnih godina, očuvao kontakte Crne Gore sa svijetom. To je djelo princa Nikole Petrovića, na koje on ima autorstvo i nijedan ministar, niti vlada države koja poštuje evropsku praksu i norme ne može otuđiti autorska prava”, rekla nam je, u razgovoru za Monitor, Tanja Turquin Spičanović.\nLEKCIJA IZ MINISTARSTVA KULTURE: “U Crnoj Gori niko neće ni pomisliti da učini bilo šta u vezi Cetinjskog bijenala što bi narušilo status i ugled princa Nikole Petrovića Njegoša, kao utemeljivača jedne od najznačajnijih kulturnih manifestacija na ovim prostorima” uzvratilo je Ministarstvo kulture.\nIz Ministarstva su posavjetovali da bi bilo dobro “da se Spičanović informiše detaljno” o čemu se radi i “pažljivije da preispita formalno-pravne okvire za svoje teze o ‘ukidanju autorstva’ i evropskoj praksi vezanoj za autorska prava”.\nU saopštenju se navodi da je reagovanje Tanje Turkin Spičanović manipulacija i “najnovija uzurpacija činjenica prema ličnoj volji” i da bez obzira na sve to “u Crnoj Gori niko neće ni pomisliti da učini bilo što u vezi Bijenala što bi narušilo status i ugled princa Nikole”.\nMinistarstvo se pohvalilo da se “Crna Gora posebno pažljivo odnosi prema dinastiji Petrović Njegoš, njenoj istorijskoj ulozi i značaju, ali i prema njenim potomcima”.\nIma još: “Ukoliko Turkin Spičanović nije obaviještena, ministar Mićunović je još prije više od godinu u telefonskom razgovoru upoznao princa Nikolu sa idejom da Bijenale bude obnovljeno”.\nNa kraju upozorenje – ubuduće će se svaka komunikacija između ministra Mićunovića i princa Nikole “odvijati direktno, van medija i bez zastupnika bilo koje vrste”.\n“Moje lično saopštenje samo je proslijedila moja zastupnica Tanja Turquin Spičanović. Potvrđujem da nijesam primio nikakav predlog za obnavljanje Bijenala. Podsjećam na moj stav da ne želim da učestvujem u bilo kakvoj javnoj akciji u Crnoj Gori niti da budem predmet bilo kakve javne inicijative sve dok se ne iznađe pravedno rješenje za status dinastije. Da bi se izbjegle sve mogućnosti nesporazuma verbalne komunikacije, zamolio bih ministre zadužene za dinastiju Petrović Njegoš za nastavak pregovora početih 2004. i nastave komunikaciju pisanim putem preko mog ovlašćenog zastupnika Tanje Turquin Spičanović”, navodi se u izjavi princa Nikole.\nOd Tanje Turquin Spičanović saznali smo da princ dolazi u Crnu Goru između 16. i 18. jula i da će tada održati konferenciju za novinare na kojoj će lično objasniti kako crnogorska vlast rješava status dinastije Petrović Njegoš, koji „nije stvar prijateljstva nego stvar crnogorskog naroda”.\n„Aktuelna i dugogodišnja anahrona glorifikacije mrtvih Petrovića iskazana u gomili birokratskih fraza, posebno prilikom podizanja spomenika ili jubileja, nije nažalost najbolji pokazatelj o spremnosti Crne Gore da modernim pristupom i pravičnim rješenjem statusa živih potomaka dinastije Petrović očuva svoj istorijski kontinuitet”, kaže ona.\nSuština spora na relaciji princ Nikola – Vlada Crne Gore je rehabilitacija i restitucija imovine dinastije Petrović Njegoš. Do sada javnost nije imala priliku da sazna sadržaj prepiske sa Vladom Crne Gore, koja traje od 2004. godine do danas, „jer se ostajalo u nadi da će se u direktnim pregovorima naći časno rješenje za dinastiju Petrović”. A ta prepiska, u koju smo imali uvid, pokazuje da je današnji odnos Vlade Crne Gore prema crnogorskoj dinastiji Petrović Njegoš nastavak velike istorijske nepravde. Podsjetićemo samo na nekoliko detalja.\nZAHTJEVI BEZ ODGOVORA: Vlada je obavijestila princa u avgustu 2005. godine da “prema važećim propisima Republike Crne Gore ne postoji mogućnost povraćaja imovine bivšim vlasnicima ako je oduzeta prije 15. maja 1945. godine, i da se to može regulisati samo posebnim zakonom”. Zvanično je obrazloženo da bez države tadašnja Crna Gora ne može da trajno riješi to pitanje.\nUMJESTO ĐUKANOVIĆA – MIĆUNOVIĆ I RADOVIĆ: U novembru prošle godine premijer Milo Đukanović poslao je princu pismo u kojem ga obavještava da, pošto je nekoliko godina “sa posebnom pažnjom i interesovanjem pratio temu povodom koje se obraćate”, više nema potrebe da se tim pitanjem bavi predsjednik Vlade.\n“Ne samo zbog moje prezauzetosti, već i zbog toga što su gospoda Branislav Mićunović, ministar kulture sporta i medija, i Miraš Radović, ministar pravde, detaljno upoznati sa ovom inicijativom i sa mogućnostima kojima Vlada raspolaže po ovom pitanju…. Stoga Vam predlažem da buduće komunikacije povodom ove teme nastavite sa ministrima Radovićem i Mićunovićem…”\nPoslije susreta sa pomenutim ministrima u decembru prošle godine, princ je još jednom obnovio svoj zahtjev. U tom dopisu, pozivajući se na javno preuzete obaveze premijera Đukanovića, precizirao je šta traži: punu rehabilitaciju, odnosno uspostavljanje dostojanstva dinastije Petrović – Njegoš; restituciju koja bi podrazumijevala (u nemogućnosti restiticuje imovine) obeštećenje u dogovorenoj novčanoj sumi koja bi bila prenesena na fondaciju Petrović, a fondacija bi se bavila kulturnom baštinom i razvojnim projektima u Crnoj Gori; da Vlada Crne Gore definiše status crnogorske dinastije u skladu sa evropskom praksom, što podrazumijeva vođenje računa o dostojanstvu dinastije kao i o realnim ekonomskim mogućnostima Vlade Crne Gore.\nIz Ministarstva kulture odaslali su javnosti, kao što se vidi iz saopštenja koje smo citirali na početku teksta, mnogo drugačije poruke – Crna Gora obasipa princa neviđenom pažnjom.


RTS :: ORF: Opozicija slaba konkurencija Vučiću\nPolitika ORF: Opozicija slaba konkurencija Vučiću\nnedelja, 20. jan 2019, 22:50 -> 23:53\nORF: Opozicija slaba konkurencija Vučiću\nSrpska opozicija, koja je heterogena, nije nikakva alternativa Aleksandru Vučiću, koji je poštovan ne samo od predsednika Ruske federacije Vladimira Putina, već i zapadnih vođa, ocenjuje austrijska državna televizija ORF.\nProtesti pokazuju da je deo građana Srbije nezadovoljan, ali od toga opozicija nije uspela da ostvari politički kapital, dodaje Javni servis Austrije u izveštaju sa protesta u Srbiji.\nPodseća da u Srbiji hiljade protivnika vlade demonstrira već nedeljama u Beogradu, Novom Sadu i drugim gradovima protiv predsednika Vučića, kojem prebacuju da je autoritaran, da ograničava slobode i ne poštuje raspodelu nadležnosti, odnosno podelu vlasti.\nIako se protesti opozicije šire, prema ORF-u, trenutno gotovo nema šanse da ozbiljno ugrozi položaj srpskog predsednika.\nORF ukazuje da opoziciju, odnosno Đilasa, Obradovića i Jeremića, povezuje samo jednog, a to je da im je zajednički neprijatelj Vučić, ali i nedostatak popularnosti.\n"Nema građanina koji bi svu trojicu lidera opozicije pozitivno ocenio. Ako nastupaju zajedno, opozicija gubi na snazi. Zato na protestima govore umetnici", konstatovao je istraživač javnog mnjenja Srđan Bogosavljević.\nORF naglašava da je Vučić najpopularniji političar Srbije, poštovan ne samo od Putina, već i zapadnih vođa.\nZbog toga, ističe austrijski javni servis, EU i SAD trebalo bi da ga podsete koliko su važni sloboda štampe i nezavisno pravosuđe.\n(ponedeljak, 21. jan 2019, 12:24) - kovač1 [neregistrovani]\n"Nema gradjanina koji bi svu trojicu lidera opozicije ocenio pozitivno. Ako nastupaju zajedno, opozicija gubi na snazi. Zato na protestima nastupaju umetnici". Ovo je najsažetiji opis protesta koji se dešavaju na ulicama već neko vreme.\n(ponedeljak, 21. jan 2019, 11:09) - kira [neregistrovani]\nOpozicija nije nikakav protivnik zato sto se tako prava konkurencija ne ponasa,da vredja zene i nasilno se ponasa.\n(ponedeljak, 21. jan 2019, 08:56) - Micko [neregistrovani]\nNe moze biti konkurencija neko ko podrsku trazi na ulici.\n(ponedeljak, 21. jan 2019, 04:31) - Canadian [neregistrovani]\nKod nas se pod slobodom stampe podrazumeva pravo na slobodu izjasnjavanja i pisanja, koja su cesto ili licne analize ili zasnovane na predrasudama bez ikakvih dokaza ili dovoljno dokaza da je ta informacija tacna. Sloboda stampe nije pravo vec privilegija. Ako neko tu privilegiju iskoriscava u svoje ili necije licne interese objavljivanjem informacija koje nisu proverene ili istinite onda je prekrsio pravila etike slobodne stampe. Na zapadu takve noovinske agencije placaju velike kazne a kod nas to zovu zabrana slobode stampe.\nMože li odlaganje početka pregovora Skoplja i Tirane sa EU imati posledice po Beograd\nAltmajer: Srbija u regionu prednjači kao dobar primer


SANKT PETERBURG - NAJSEVERNIJI MILIONSKI GRAD NA SVETU · Kafenisanje.rs\nNaslovna Po Svetu SANKT PETERBURG – NAJSEVERNIJI MILIONSKI GRAD NA SVETU\nSankt Peterburg je posle Moskve drugi po veličini grad u Rusiji, a ujedno i jedan od najlepših gradova na svetu – što zbog svoje grandiozne arhitekture, što zbog svog istorijskog i kulturnog značaja.\nSmešten na ušću reke Neve u Finski zaliv, Sankt Peterburg se zbog mnogobrojnih reka, kanala i mostova često naziva Venecijom severa, a kako je bio prestonica Rusije više od dve stotine godina, ostao je upamćen i kao Severna prestonica. Osnovao ga je ruski car i imperator Petar Veliki 1703. godine na močvarnom zemljištu u blizini mora, nadenuvši mu ime po apostolu Svetom Petru i tokom njegove vladavine, Rusija je pretvorena u vodeću evropsku silu tog vremena. Pored njega, među najznačajnije ličnosti u istoriji Sankt Peterburga spada Katarina Velika, pošto se zalagala za osnivanje velikog broja sirotišta i bolnica, smanjenje broja smrtnih kazni, a zaslužna je i za nastanak prve ruske škole za devojke i tako dalje. Krajem 18. i početkom 19. veka, grad je doživeo pravi procvat: u njemu je 1738. godine otvorena prva baletska škola u Rusiji nazvana Carska baletska škola, nešto manje od dve decenije kasnije i Akademija umetnosti, a tada je izgrađen i veliki broj muzeja, pozorišta, škola, biblioteka i drugih građevina.\nMarijinski teatar, jedna od najpoznatijih operskih i baletskih kuća na svetu\nPočetkom Prvog svetskog rata, Peterburg je postao Petrograd, tri dana nakon smrti Vladimira Iljiča Lenjina preimenovan je u Lenjingrad, a prvobitno ime mu je zvanično vraćeno tek posle referenduma 1991. godine. Takođe, tokom 20. veka dobio je još jedno opisno ime – grad tri revolucije, koji je, uprkos lošem periodu, nakon rata postao brojniji za nove stambene objekte.\nDanas je Sankt Peterburg, zahvaljujući svom nadasve povoljnom geopolitičkom položaju, razvijenom transportnom sistemu, ekonomiji i bogatom istorijskom i kulturnom nasleđu, jedan od najrazvijenijih i najprosperitetnijih gradova u Rusiji. Ovaj, najseverniji veliki grad u zemlji, sa populacijom od skoro pet miliona stanovnika, koji broji 40 različitih pozorišta, oko 250 muzeja (od kojih je najpoznatiji Ermitaž) i 4.000 zaštićenih spomenika istorije i kulture, karakterističan je i po belim noćima – noćima u kojima Sunce zalazi samo na kratko, pa su i noći svetle. Takav fenomen inspirisao je ne samo Dostojevskog da napiše istoimenu pripovetku iz 1848. godine, već i turističku zajednicu Venecije severa na organizovanje festivala koji nosi taj naziv i čija je svrha isključivo zabava.\nPrelep u svako godišnje doba, dom vrhunskih svetskih književnika, kompozitora, šahista i mnogih drugih majstora svoje profesije, ovaj sve samo ne običan grad, svake godine privlači turiste sa svih strana sveta.\najlepši gradovi na svetu\ngrad tri revolucije\nPrethodni tekst17 ZANIMLJIVIH ČINJENICA O ŠPANIJI\nNaredni tekstHIT OVOG LETA: LAGANE I UDOBNE ESPADRILE


Reforma javne uprave ključna na putu ka EU, u Crnoj Gori i dalje bez rezultata\nODRŽAN SASTANAK POSEBNE GRUPE\nEvropska komisija je odlučila da podrži reformu državne uprave sa novim Programom vrijednim 15 miliona eura\n285 pregleda\t1 komentar(a)\nAivo Orav, Foto: Screenshot (Youtube)\n28.02.2018. 18:51h Ažurirano: 28.02.2018. 18:51h\nReforma javne uprave važan je zadatak na putu ka Briselu.\n"Ostvarivanje ciljeva poput racionalizacije državne uprave, depolitizacije rada državnih službenika i boljeg upravljanja na lokalnom nivou, su se pokazali kao izazovi i zahtjevaće ne samo snažnu političku podršku, već snažno uvjerenje da građani zaslužuju dobru administraciju", kazao je Aivo Orav, šef Delegacije EU u Crnoj Gori.\nZato je Evropska komisija odlučila da podrži reformu državne uprave sa novim Programom vrijednim 15 miliona eura. A na glomaznu javnu upravu koja broji oko 40 hiljada ljudi godinama stižu kritike na račun Vlade.\nJavna tajna je partijsko zapošljavanje, koje je postalo vidljivije u aferi Snimak i ostalo zapamćeno po principu “jedan zaposleni, četiri glasa”.\nNa pitanje TV Vijesti da prokomentariše višak zaposlenih u javnoj upravi i problem partijskog zapošljavanja, Orav je diplomatski odgovorio.\n"Kada bi sve bilo savršeno, onda ne bi govorili o reformama i onome šta mora da se uradi i šta je neophodno uraditi. Mnogo je urađeno i mnogo toga treba da se uradi, iz tog razloga opredjeljujemo ovih dodatnih 15 miliona eura za reformu javne uprave", kazao je Orav.\nNa sastanku Posebne radne grupe za reformu javne uprave, zaključeno je da se moraju nastaviti reforme da se sistem javne uprave učini efikasnijim i profesionalnijim.\n"Ministarstvo javne uprave će i u narednom periodu i dalje biti posvećeno realizaciji aktivnosti iz Akcionog plana i Strategije reforme javne uprave, a posebno reorganizaciji državne uprave kroz donošenje novog Zakona o državnoj upravi, te izradi i implementaciji Plana optimizacije broja zaposlenih, kako bi uprava i zaposleni u njoj odgovorili zadacima i ciljevima države", kazala je ministarka Suzana Pribilović.\nOFF: U Crnoj Gori, prema ranijim podacima MONSTATA, ima oko 180 hiljada zaposlenih. U javnoj upravi, ne računajući Opštine, radi oko 40 hiljada ljudi, što znači da platu iz budžeta na državnom nivou prima skoro četvrtina zaposlenih.\nAivo OravJavna upravaCrna Gora EUCrna Gora i EU


Smešteno u oblasti izuzetne prirodne lepote, ovo delimično podzemno privatno imanje osvaja svojom jednostavnošću i zanimljivim rasporedom prostorija.\nU pitanju je porodična kuća smeštena u ruralnom okruženju koja uživa u livadama divljeg cveća i prelepom pogledu na veliki privatni ribnjak. Njena naizgled jednostavna forma koja se vidi sa ulaza pažljivo je dizajnirana kako bi ličila na štalu od cigle i betonskih stubova, usvajajući poljoprivredni jezik tog područja.\nPa ipak, sa one privatnije strane, životni prostori ove građevine odlično (da ne kažemo: namerno) su raspoređeni tako da uživaju u panoramskom pogledu na netaknutu prirodu. Ono što ovu kuću izdvaja od gomile drugih sličnih građevinskih projekata jesu dugačka klizna vrata koja se prostiru gotovo celom površinom jednog dela kuće, kao i izbačena spavaća soba koja pruža najimpresivniji pogled na prirodni pejzaž.\nKao što smo već pomenuli, jednostavna nadzemna forma štale je verna poljoprivrednoj estetici područja i izgrađena je sa izdržljivom čeličnom oblogom dizajniranom da postepeno rđa. Kuća će, u godinama koje slede svoju fasadu pretvoriti u narandžasto-braon boju i na taj način se savršeno uklopiti u postojeće okruženje.\nOva konstrukcija se nalazi na polupodzemnom betonskom postolju koji formira ulazni nivo prizemlja, sa ravnim krovom zasađenim divljim cvećem koji se nastavlja i povezuje sa okolnom livadom. Obimna šema uređenja, lokalne sadnje voćnjaka, livada divljeg cveća – sve su ovo stavke koje su ušle u detaljan proces planiranja koji je izrodio savršenu porodičnu kuću sa jednostavnim ali oštrim detaljima.


Baro: Srbija ispunila uslove za ukidanje viza\nOsvježeno 20. oktobar/listopad, 2009.\nPotpredsjednik Evropske komisije Žak Baro je izjavio da je, prema njegovim saznanjima, Srbija ispunila ono što se od nje tražilo u procesu vizne liberalizacije, ali da treba sačekati procjenu eksperata koji su boravili u Beogradu.\nBaro je za "Večernje novosti" podsjetio da su eksperti Evropske komisije tokom nedavne posjete Beogradu procjenjivali da li su ispunjene sve obaveze, koje je Brisel ranije tražio od vlasti u Beogradu da bi ukinuo vize za putovanje državljana Srbije u zemlje Šengenskog sporazuma.\n"Eksperti su, prije svega, provjeravali da li se primjenjuje zadovoljavajuća procedura za dodjeljivanje biometrijskih pasoša, kao i da li dobro funkcioniše postojeći sistem, koji smo utvrdili za stanovnike Kosova. Trebalo je i da dobiju određeni broj odgovora na precizna pitanja, koja se odnose na javni red i borbu protiv organizovanog kriminala i korupcije. I, to je sve", kaže Baro.\nNa pitanje da li je zadovoljan odgovorima datim ekspertima Evropske komisije, Baro ističe da to ne može da kaže dok stručnjaci ne završe posao, ali je, prema njegovim saznanjima, Srbija ispunila uslove utvrđene "mapom puta".\nNa pitanje da li prihvatanje Lisabonskog sporazuma na referendumu u Irskoj olakšava zemljama Zapadnog Balkana put ka prijemu u EU, Baro je odgovorio potvrdno.\n"Lisabonski sporazum će nam dati potrebne administrativne okvire za dalja proširenja (članstva EU). Ali, prije svega je na zainteresovanim zemljama iz ovog dijela Evrope, odnosno Zapadnog Balkana, da svaka pojedinačno pokaže da ima kapacitet za ulazak u EU i da stavi do znanja da je zadovoljila utvrđene kriterijume iz Kopenhagena", kazao je Baro.


Telenor ForUm kao međusobna podrška korisnika | Dragan Varagić Blog\nKompanija Telenor je u sklopu svoje nove verzije veb sajta lansirala uslugu Telenor ForUm (Telenor Community), čiji je cilj da postane servis za dodatnu podršku korisnicima usluga ove kompanije. Ovaj servis objedinjuje komunikaciju između korisnika (putem Foruma) i postojeću bazu znanja (FAQ) koja je predstavljena u formi zvaničnih odgovora na teme iz 8 glavnih sekcija Foruma.\nCilj je da Telenor ForUm postane Crowdsourcing platforma za korisnički servis na osnovu međusobne komunikacije korisnika (Peer-To-Peer Communication) ove kompanije.\nKako se rešava problem aktivacije korisnika foruma?\nGodinama unazad mi se mnogo puta dešavalo da kod zahteva za izradu veb sajta naručilac posla traži da u sklopu svog sajta ima Forum. Tehnički posmatrano, na CMS platformama kao što je npr. WordPress potrebno je ukupno 1.5 do 3 minuta da se instalira forum (ili softver koji ima funkcije društvene mreže kao Fejsbuk). Ono što realno predstavlja problem kod kreiranja bilo koje internet zajednice (online community), bilo da je to Forum ili npr. neka Fejsbuk grupa jeste problem aktivacije korisnika – na koji ćete način “nagovoriti” korisnike da počnu da postavljaju pitanja i daju odgovore, i kako da se ti korisnici kasnije vraćaju konstantno i participiraju u različitim diskusijama svojim pitanjima i odgovorima.\nOno što se najčešće dešava kod velikog broja sajtova koji imaju forume možete sami videti – veliki broj kategorija i tema, a kod svih (ili skoro svih kategorija i tema) imate broj 0 kao broj odgovora/konverzacija na date teme. Upravo tako opišem situaciju sa Forumima kod naručioca posla izrade veb sajta, i pitam ga da li je planirao/planirala da angažuje posebne zaposlene iz firme da aktivno rade na aktivaciji korisnika (postavljaju pitanja korisnicima, daju odgovore, podstiču posetioce foruma da ostave pitanje ili daju odgovor…), jer je to neophodan preduslov da bi bilo koji Forum “proradio”.\nU slučaju Telenorovog ForUma predviđena je, i već je vidljiva, participacija zaposlenih koja angažuje korisnike da krenu sa postavljanjem pitanja i davanja odgovora, obzirom da je cilj da se korisnici međusobno pomažu u što boljem korišćenju usluga Telenor kompanije. Kao dodatni “adut” uspešnoj aktivaciji korisnika predviđen je sistem podsticaja (Insentive) po principima tzv. gejmifikacije (Gamification) – kako od bilo koje ljudske aktivnosti kreirati angažman korisnika kroz igru.\nKroz formu gejmifikacije, korisnik će za aktivnosti koje radi na Telenor ForUmu moći da skuplja poene – postavljanje sadržaja, odgovaranje, lajkovanje, označavanje tačnih odgovora, pominjanje drugih korisnika, odgovaranje na ankete itd. Na osnovu zarađenih poena, korisnik prelazi kroz rangove/levele/nivoe. Postoji 10 levela u okviru gejmifikacije. U skladu sa rangom/levelom koji je dostigao, korisnik će u budućnosti moći da ostvari različite pogodnosti koje će ponuditi kompanija Telenor.\nPosebno je važno što će se relevantnost korisničke participacije meriti brojem tačnih odgovora korisnika, tako da će ostalim korisnicima biti olakšano pronalaženje pravih odgovora na njihova postavljena pitanja.\nZašto međusobna komunikacija korisnika na sopstvenom veb sajtu kompanije predstavlja evoluciju korisničkog servisa?\nKompanija Telenor sa pokretanjem ForUma za korisničku podršku daje primer drugim kompanijama kako usmeriti na sopstveni veb sajt dvosmernu komunikaciju između korisnika o temama od interesa kompaniji.\nObjedinjavanje baze znanja (pitanja i odgovori koje kompanija već ima na teme o kojima korisnici često postavljaju pitanja i diskutuju) sa samim mišljenjima korisnicima i njihovim odgovorima drugim korisnicima, daje za rezultat veće poverenje korisnika da će im problemi stvarno biti rešeni, i da će dobiti istinite odgovore od korisnika kao što su i oni koji postavljaju pitanja.\nVeće poverenje u korisnički servis – veće zadovoljstvo korisnika, a to obično rezultira i boljim poslovnim rezultatima kompanije koja na ovakav način ostvari međusobnu komunikaciju između svojih korisnika…\nPartner ovog teksta: Kompanija Telenor\nTelenor ForUm kao međusobna podrška korisnika, 6.4 out of 10 based on 7 ratings\nTagovi: Aktivacija korisnikaCrowdsourcingForumiKorisnički servisSponzorisani tekstovi\nAutor teksta: Dragan Varagić, 20/07/2016, RSS


Izvor: SrbijaDanas.com, 17.Jul.2020, 09:51\nRusija je u septembru 2017. saopštila da je potpisala 2,5 milijardi dolara vredan ugovor o isporukama sistema S-400 Turskoj, a prva isporuka obavljena je jula prošle godine.\nTurska garantuje bezbednost podataka o protivvazdušnim sistemima S-400 kupljenim od Rusije, izjavio je danas Ismail Demir, turski zvaničnik zadužen za vojnu industriju.\n- Rusija je izrazila zabrinutost zbog (bezbednosti) podataka o >> Pročitaj celu vest na sajtu SrbijaDanas.com << S-400, i Turska obećava da će ih štititi - izjavio je Demir za jedan turski list, a prenosi ruska novinska agencija Tas s.\nProšlog meseca, američki senator Džon Tun predložio je amandman na zakon o nacionalnoj odbrani prema kojem bi SAD mogle da kupe sisteme S-400 od Turske, a time bi, kako je izvestio američki list "Difens njuz", bila prevaziđena pat pozicija između Vašingtona i Ankare u pogledu učešća Turske u američkom programu proizvodnje lovačkih aviona pete generacije "F-35 lajtning II".\nBela kuća je sredinom ovog meseca saopštila da odluka Turske da kupi sisteme S-400 onemogućava trajno učešće te zemlje u projektu proizvodnje lovaca F-35.\nIzvor: Nezavisne Novine, 17.Jul.2020


Javno čitanje izveštaja Evropske komisije o Srbiji 2021 (FOTO, VIDEO). Fondacija Centar za demokratiju\nJavno čitanje izveštaja Evropske komisije o Srbiji 2021 (FOTO, VIDEO)\nFondacija Centar za demokratiju i Centar savremene politike organizovali su 25. oktobra 2021. godine „Javno čitanje izveštaja Evropske komisije o Srbiji 2021“.\nIzveštaj Evropske komisije o Srbiji za 2021. godinu objavljen je 19. oktobra u Strazburu. Tom prilikom je komesar za proširenje Oliver Varhelji pozvao na otvaranje dva nova klastera u pregovaračkom procesu sa Srbijom, dok su vlasti u Beogradu ocenile izveštaj kao jedan od najboljih u poslednjih nekoliko godina. Da li je to zaista tako, kakve se ocene mogu naći unutar izveštaja i kakve mogu biti njegove posledice bile su najvažnije teme Javnog čitanja, na kome su predstavljeni najvažniji nalazi iz izveštaja iz različitih oblasti i diskutovalo o njegovom značaju za nastavak procesa evropskih integracija Srbije.\nU diskusiji su učestvovali: Mateja Norčić Štamcar, zamenica šefa Delegacije Evropske unije u Srbiji, Nataša Vučković, izvršna direktorka Fondacije Centar za demokratiju, Nemanja Todorović Štiplija, izvršni direktor Centra savremene politike, Jovana Spremo, savetnica za pitanja procesa EU integracija, Komitet pravnika za ljudska prava (YUCOM), Vladimir Međak, potpredsednik Evropskog pokreta u Srbiji, Bojan Elek, istraživač Beogradskog centra za bezbednosnu politiku (BCBP), Kori Udovički, predsednica upravnog odbora Centra za visoke ekonomske studije (CEVES), Nikola Burazer, programski direktor Centra savremene politike.\nMateja Norčić Štamcar (zamenica šefa Delegacije Evropske unije u Srbiji) ocenila je da je Vlada Srbije dala prioritet reformama u oblasti evrointegracija i ispunila ranije preuzete obaveze u oblastima oporezivanja i energetike, zbog čega je, prema njenim rečima, Evropska komisija dala preporuku za otvaranje klastera tri i četiri. Srbija treba da produbi reforme u oblasti nezavisnosti pravosuđa, borbe protiv korupcije, borbe protiv organizovanog kriminala, da procesuira ratne zločine, kao i da normalizuje odnose sa Kosovom, od čega će zavisiti i brzina odvijanja pristupnih pregovora. Ključna reč je implementacija, poručila je Štamcar i podsetila da će konačnu reč o otvaranju klastera dati države članice EU.\nNataša Vučković (izvršna direktorka Fondacije Centar za demokratiju) je naglasila da je Izveštaj Evropske komisije zapravo opis zemlje u kojoj živimo, napredak u mnogim oblastima je vrlo mali, odnosno ograničen kao što to kaže EK. Čini se da je Evropska komisija želela da pruži Vladi podsticaj da se zadrži na evropskom putu, mi kao OCD koje predstavljaju građane koji žele Srbiju u EU to pozdravljamo, interes građana Srbije je da klasteri budu otvoreni. Izveštaj EK je vrlo kritičan, glavne tačke su da nema borbe protiv korupcije, opšta slabost institucija, primena zakona je slaba, postoji ekonomski napredak ali uz veliki rizik od korupcije, vrlo visoki procenti siromaštva, posebno osetljivih grupa.\nNemanja Todorović Štiplija (izvršni direktor Centra savremene politike) je podsetio da se javnost povodom izveštaja Evropske komisije svrstala na dve strane – jednu koja je naglasak stavila na preporuku o otvaranju klastera i drugu koja je izveštaj čitala kritički. Na kraju nas je ona druga strana optuživala da ne podržavamo evropski put Srbije – a mi koji kritički posmatramo dokument treba da ukažemo na oblasti u kojima Srbija treba mnogo više da uradi kako bi postala članica Evropske unije. Vlast treba da pokaže zainteresovanost i otvori dijalog o problemima o kojima se govori u dokumentu.\nJovana Spremo (savetnica za pitanja procesa EU integracija, Komitet pravnika za ljudska prava – YUCOM) smatra da je Izveštaj EK dobro opisao stanje u Srbiji, iako su jezik izveštaja i sama ocena blaži nego u prethodnom izveštaju. Razlog je u tome što Evropska komisija kada procenjuje stanje vladavine prava gleda na tri faze – sam zakonodavni proces, odnosno način na koji se zakoni usvajaju, zatim se gleda kvalitet tih zakona, i implementacija, koja je po nama veoma značajna. Dakle, uprkos brojnim procesima izrade pravnih akata i dalje manjka primena zakona, a ujedno postoji i nedemokratska atmosfera pritisaka na sve koji pokušavaju da rade u javnom interesu građana – bilo da je reč o pravosuđu, medijima ili aktivistima.\nVladimir Međak (potpredsednik Evropskog pokreta u Srbiji) je istakao da ne zna odakle dolazi „napad pozitivnosti“ u komentarima na Izveštaj, sem iz preporuke da se otvore dva klastera, i podsetio da je Srbija od 2015. u svega šest poglavlja napravila pomak za jednu stepenicu na gore. Istovremeno, beleži se pad na listama koje mere stanje demokratije i slobode medija. To je pitanje forme i suštine reformi, a mislim da smo mi negde na ivici dokle forma može da vas dovede. U jednom trenutku suština mora da počne da se vidi i to je ono što i u izveštaju piše. U izveštaju piše – mora doći do efektivne promene na terenu.\nBojan Elek (istraživač Beogradskog centra za bezbednosnu politiku BCBP) je ocenio da je Evropska komisija sveobuhvatno, tačno i istinito utvrdila stanje na terenu, možda nije koristila eksplicitan jezik. Neophodno je unaprediti kapacitete tužilaštva za organizovani kriminal. Mi u civilnom društvu kao ključne probleme vidimo reformu policije, treba unaprediti operativnu nezavisnost policije od političkih centara odlučivanja. Ono što nedostaje u izveštaju jeste pominjanje nacrta Zakona o unutrašnjim poslovima, koji je povučen nakon oštre reakcije i predstavnika organizacija civilnog društva i međunarodne zajednice.\nKori Udovički (predsednica upravnog odbora Centra za visoke ekonomske studije CEVES) je naglasila da ekonomija mora da bude dovoljno konkurentna da bi mogla da izdrži konkurenciju u Evropskoj uniji. U ovom izveštaju nema vrednosnih ocena, to se u EU prepušta državama članicama. Privreda Srbije je konačno u situaciji da raste, zato što smo se 20 godina restruktuirali, ali ne radimo na tome da odredimo koji su dalji prioriteti, kako ćemo da upravljamo razlikama između Beograda i Novog Sada, sa jedne strane, i većine ostatka Srbije sa druge. Takođe, u javnim preduzećima se funkcioniše po principima politike i radi neefikasno.\nNikola Burazer (programski direktor Centra savremene politike) je ocenio da je izveštaj „veštački pozitivan“. Prvi put posle 2015. vidimo ograničen napredak u slobodi izražavanja, u drugim međunarodnim pokazateljima se ne vidi taj napredak… Kada pročitate tekst izveštaja, on ne odudara od prethodnih godina i ocena civilnog društva. Završio bih sa dosta negativnom ocenom stanja demokratije u Srbiji – mi živimo u državi u kojoj je centar moći napustio institucije. Imam određeno razumevanje za Evropsku komisiju, jer kako meriti napredak u državi koja nazaduje, koja se udaljava od kriterijuma za članstvo za EU.\nFOTO GALERIJA „Javno čitanje izveštaja Evropske komisije o Srbiji 2021“\nJovana Spremo, savetnica za pitanja procesa EU integracija, Komitet pravnika za ljudska prava (YUCOM)\nKori Udovički, predsednica upravnog odbora Centra za visoke ekonomske studije (CEVES)


Slobodan Radanović – Biografija 2019, Visina, Težina, Godište\nSlobodan Sloba Radanović, postao je poznat javnosti nakon učešća u muzičkom takmičenju „Pinkove Zvezde“, gde je žiri u kome je bila i Ceca Ražnatović, oduševio svojim vokalnim sposobnostima, te je stigao u finale pomenutog šou programa.\nNa žalost, u poslednje vreme, Slobodan Radanović je pažnju naroda i medija, privukao ne kao pevačka zvezda, već kao učesnik reality programa „Zadruga“, u kome je na očigled miliona gledalaca, među kojima je bila i njegova supruga (koja je kasnije ušla u pomenuti reality i u njemu čak i pobedila), prevario stjuardesu Kristinu Kiju Kockar, sa modnom blogerkom Lunom Đogani.\nSlobodan Sloba Radanović – biografija\nSlobodan Radanović, rođen je u Zrenjaninu 20. juna 1990. godine, od majke Draginje i oca Dušana, koji pored Slobodana imaju i sina Radenka i ćerku Miljanu.\nSlobodan je u Zrenjaninu završio osnovnu školu „Dr Jovan Cvijić“, a nakon toga i srednju elektrotehničku školu „Nikola Tesla“, smer građevinski tehničar.\nMeđutim, bilo je evidentno da je još od malih nogu Slobodan vrlo talentovan za muziku, pa iako je iz rodnog Zrenjanina otišao u Novi Sad, gde je upisao Arhitektonski fakultet, ubrzo je napustio studije i odlučio da se profesionalno posveti muzici.\nPored muzike, Slobina velika ljubav je i sport, te se u mlađim danima vrlo aktivno bavio boksom i kik-boksom.\ngodine, Slobodan Radanović je upoznao stjuardesu i sugrađanku Kristinu Kockar, sa kojom je otpočeo vezu, a koja je četiri godine kasnije tj u aprilu 2017. godine ozvaničena brakom.\nMeđutim, Kristina i Slobodan su kako navode brojni pouzdani izvori, imali i vrlo turbulentnu vezu i brak, te su nakon završetka reality-ja „Zadruga“, u junu 2018. godine, odlučili da se ipak sporazumno razvedu, a brakorazvodna parnica je još uvek u toku.\nMuzička karijera Slobodana Radanovića\nKako je ranije i napomenuto, Slobodan Radanović je od malena znao da će se jednoga dana baviti muzikom, te je kao idealnu priliku za ostvarenje svojih snova i ambicija, video takmičenje koje je poznato pod nazivom „Pinkove Zvezde“, za koje se prijavio u septembru 2014. godine, uz veliku podršku tadašnje devojke Kristine Kije Kockar, koja ga je bodrila i verno pratila kroz sve etape takmičenja.\nU toku takmičenja, Slobodan je oduševio žiri svojim interpretacijama pesama Šabana Šaulića, te i Džeja ramadanovskog i Zdravka Čolića, ali je na kraju ipak završio na trećem mestu, a pobedu u datoj sezoni je odneo Ivan Kurtić.\nMeđutim, ono što je bilo vrlo interesantno, jeste da je Slobodanove vokalne sposobnosti odmah prepoznala najveća balkanska folk zvezda Svetlana Ceca Ražnatović, koja ga je pozvala kao svog specijalnog gosta na koncertu u Zrenjaninu, na Trgu slobode, 28. avgusta 2015. godine, koji je održala povodom manifestacije „Dani piva“ u tom gradu.\nSlobodana su tim povodom u šali prijatelji prozvali „Cecino mezimče“, na šta je on bio veoma ponosan, jer je od svih učesnika takmičenja, Ceca kao gosta izabrala baš njega lično.\nIste 2015. godine, Slobodan Radanović je objavio svoju prvu pesmu, „Bure baruta“, a koja je na kanalu YouTube ubrzo imala milionske preglede, da bi potom iste godine usledio drugi singl „U porocima“, te i pesma „Stjuardesa“, koja je objavljena 2017. godine, i posvećena njegovoj lepoj supruzi Kristini Kockar.\nPrivatni život Slobodana Radanovića\nKada još uvek nije bio afirmisan pevač, Slobodanu je „za oko zapala“ lepa sugrađanka, tadašnja stjuardesa Kristina Kockar, sa kojom je vezu otpočeo 2013. godine, nakon što se brojnim veoma romantičnim gestovima potrudio da je osvoji, a jedan od najupečatljivijih postupaka je bio kada joj je dok je bila u Dubaiu, poslao korpu sa 101 crvenom ružom, uz ljubavnu poruku.\nZa vreme njihovog zabavljanja, Slobu je devojka Kristina pratila na svaki nastup u „Pinkovim Zvezdama“, pa iako su već tada postojale indicije da joj je pevač neveran, lepa stjuardesa nije na to obraćala previše pažnje.\nPar se venčao aprila 2017. godine, a proslava je upriličena za najuži krug rodbine i prijatelja.\nSlobodan je imao nekoliko nezgoda u toku i nakon takmičenja, kada mu se najpre 2015. godine desila ozbiljna saobraćajna nezgoda, te je morao da neko vreme provede u Urgentnom centru, a zbog ozbiljne povrede glave i vratne kičme.\nNedugo potom, pred kraj 2016. godine, pevaču su nepoznati počinioci obili automobil, te je morao da otkaže zakazano gostovanje u jednoj poznatoj TV emisiji.\nUčešće u reality-ju, prevara, razvod\nIako je pokazao izvenredan talenat u toku takmičenja za „Pinkove Zvezde“, Slobodan Radanović nikako nije uspeo da se afirmiše i da ostvari veći uspeh i plaćene nastupe, te je u septembru 2017. godine, ušao u reality program „Zadruga“, bez ikakvog honorara, kako bi se pokazao kao pevač, te uspeo da ljudima pokaže svoje pozitivne osobine i tako sebi ostvari više nastupa i snimi album.\nMeđutim, kada je ušao u pomenuti šou, Slobodanu se dogodila ljubav sa poznatom blogerkom Lunom Đogani, te je svoju suprugu Kristinu javno prevario, pod izgovorom da se u mladu Lunu zaljubio, i planirao je da se nakon izlaska iz „Zadruge“ razvede i da sa njom započne novi život.\nIako je pevač još uvek bio oženjen, njihovu vezu pred kamerama su podržale i Lunina majka, poznata pevačica Anabela Atijas, kao i Slobodanovi roditelji Draginja i Dušan, koji nikada nisu skrivali svoj animozitet prema pevačevoj zakonitoj supruzi Kristini.\nSituacija koja je nalikovala na „španske sapunice“, dodatno se zakomplikovala onda kada je u „Zadrugu“ nakon mesec dana od početka njenog emitovanja, odlučila da uđe i Kristina Kockar, te je javnost sa nestrpljenjem svakoga dana iščekivala nove događaje, u najpoznatijem „ljubavnom trouglu“ u Srbiji.\nKada se „Zadruga“ završila, Kristina je osvojila prvo mesto i 50 000 evra, a Luna Đogani je bila drugoplasirana, te se čini da je najgore u svemu tome prošao popularni pevač, koji je ostao i bez devojke i bez supruge, koja je odmah podnela papire za razvod braka.\nIako Sloba trenutno ima više nastupa nego ikada, te mu je i cena „tezge“ znatno porasla, o njemu su mišljenja javnosti i dalje podeljena, te ga jedan deo osuđuje a drugi njegove postupke srčano opravdava i brani.\nSlobodan je odlučio da se posveti muzičkoj karijeri, te se fokusirao na svoje nastupe i sakupljanje pesama za prvi solo album, dok javnost sa nestrpljenjem iščekuje epilog njegovog razvoda, kao i mogućnost pomirenja sa zakonitom suprugom, ili sa mladom Lunom Đogani.\nIme i Prezime: Slobodan Radanović\nDatum i mesto rođenja: 20. jun 1990. godine, Zrenjanin, Srbija\nZanimanje: pop-folk pevač; TV lice


Ovo je ozbiljan problem kada se radi o fotografisanju kroz ove providne površine, naravno, možete koristiti polarizacijske filtere, ali ovo teško da je savršeno rešenje i može biti od koristi jedino pod određenim uglovima i povremeno menja vaš snimak. Sa druge strane, Ultimate Lens Hood sistem nudi daleko bolju alternativu.\nOvo je, bukvalno, kapuljača za vašu optiku i poseduje rastegljiv segment koji se navlači na sočivo aparata, blokirajući svo ambijentalno svetlo, tako da je uvek svetlije sa druge strane prozora. Na ovaj način možete fotografisati i snimati video kroz staklo prozora bez potrebe da se borite sa refleksijama i odsjajom, nezavisno od doba dana, situacije ili pozicije iz koje slikate, na primer autobusa u pokretu, vidikovca visoke zgrade ili hotelskog apartmana po veoma kišnom danu.\nUltimate Lens Hood dolazi u konusnom obliku, sa elastičnim silikonskom konstrukcijom koja omogućuje manjem otvaranju da se proširi i stane na gotovo sve optičke delove aparata, a čak i sa veoma čvrstom kapuljačom na njima, sve će se vratiti u početni oblik tako da nećete morati da brinete oko savijanja materijala i prekrivanja sočiva prilikom slikanja.\nOvo u prevodu znači, da ne postoji potreba za bilo kakvim držanjem ovog dodatka, tako da ste u mogućnosti da se koncentrišete na daleko važnije stvari. Veliko otvaranje dizajnirano je kako bi bilo naslonjeno na staklenu površinu bez ikakvih lepkova niti vakuum guma, prema tome, ni tragova, nevezano sa dužinom upotrebe.\nKada se koristi za fotografisanje kroz staklene prozore, ovaj sistem blokira svo svetlo oko sočiva, stvarajući tamniji prostor oko optike, potpuno nezavisno od svega što se dešava napolju. Ovakav pristup eliminiše prisustvo refleksija na staklu, omogućujući vam da uhvatite neverovatne kadrove kao da ne postoji staklena granica između vas i eksterijera. Kada snimate ili fotografišete na dnevnoj svetlosti, ova kapuljača će takođe, osigurati da ne dobijate bilo kakavu refleksiju od sunca, tako da nikada ne morate brinuti o neželjenoj količini svetlosti prilikom upotrebe aparata.


Kako do uspešnih banja u Srbiji? – NovostiDana.rs\nBanje u Srbiji imaju veliki privredni potencijal, ali su do sada više korištene za lečenje teško bolesnih pacijenata o trošku RFZO, a manje u turističke i privredne svrhe.\nAustrijske banje prave vecu neto dobit od kompletne privrede Srbije.\nMediji su ranije procenjivali da su ukupni prihodi srpskih banja 40 miliona evra godišnje, a da bi nakon njihove privatizacije prihodi skočili na 100 miliona evra godišnje.\nTe procene nisu zvanični podaci, ali nisu ni bez osnova, imajući u vidu podatak da austrijske banje prave veću neto dobit nego celokupna privreda Srbije.\nMadjarska, Slovenija i Hrvatska su svoje banje „unapredile“ u spa centre, i takođe obezbedile veći prihod nego ranije.\nKad je reč o srpskim banjama, pre svega lečilištima, primer kako to funkcioniše je banja Rusanda u Melencima, koja ima 300 postelja za lečenje najtežih neuroloških i koštano- mišićnih oboljenja, gde pacijenti dolaze o trošku RFZO, a kapaciteti su tokom godine iskorišteni oko 60 odsto.\nDozvolu da se bave turizmom od nadležnih ministarstava dobili su tek ove godine i za te namene adaptirali 36 soba sa 87 postelja, i ti turistički kapaciteti su tokom sezone bili maksimalno popunjeni.\n„Banjski potencijali u Srbiji nisu dovoljno iskorišteni. Mi imamo 300 postelja u planu mreže koje skoro nikada nisu potpuno popunjeni. Popunjenost je oko 60 odsto, a slična je situacija i u drugim banjama, a ima i banja koje potpuno propadaju“, kaže za Tanjug direktorka Rusande Nada Naumović.\nOna je dodaje da je rešenje za banje, poput Rusande, javno -privatno partnerstvo, jer bi se ulaganjem privatnog kapitala unapredilo funkcionisanje zdravstvenog i preventivnog dela rehabilitacije, a privatni partneri dobili „finansijsku satisfakciju“.\nOna kaže da treba razvijati velnes program namenjen turistima, ali nikako ne treba zanemariti zdravstveni deo ponude, jer su se, kako kaže, i Slovenci pokajali što su otišli samo u pravcu velnesa, a zanemarili lečenje i rehabilitaciju te sada oživljavaju i taj segment.\n„Nama dolaze ljudi iz Slovenije da se leče našim lekovitim blatom – peloidom. Zato je važno da sačuvamo zdravstveni deo, ali nećemo se odreći ni velnes turizma“, naglašava Naumović.\nU Srbiji nema precizne analize koliko su prihodi od banjskog turizma, ali je poznato da veliki broj banja, poput Ribarske, Sijarinske, Banje Koviljače, Termal, Selters, Junaković, Kanjiža i Bukovičke, Vrnjačke banje ostvaruju pozitivne rezultate, ali to nije ni blizu rezultata banja u regionu.\nTe banje su, nastavlja on, uglavnom u vlasništvu privatnih fondova kojima upravlja profesionalni menažment koji se bira na konkursu, a ne imenuje partijski.\nNe treba da bude cilj da banje za „bud zašto“ pređu u privatne ruke, pa da ih neko 20 ili 30 godina podiže i modernizuje, već da se uz strateške investotore u narednih nekoliko godina svaka banja podigne na nivo kao u Češkoj, Austriji, Slovačkoj.\nPIO fond je pre nekoliko godina pokrenuo sudske postupke kako bi vratio 29 banja, pojedini postupci već su okončani i vlasništvo nad 15 banja pripalo je penzionom fondu, dok su u toku sporovi za još 12 lečilišta.\nU penzionom fondu naglašavaju da je njihovo „opredeljenje uvek bilo da upravljanje svojom imovinom usklade sa interesima države i državnom strategijom razvoja banjskog turizma, pripremajući se za sva moguća rešenja (privatizaciju, strateško partnerstvo, dokapitalizaciju, zajedničko ulaganje)“.\nTo bi, kako navode, obezbedilo priliv investicija, zapošljavanje u većem obimu, razvoj povezanih privrednih grana na nivou lokalne samouprave i unapređenje opšteg poslovnog ambijenta, što bi direktno uticalo na povećanje izvornih prihoda fonda.\nU Udruženju sindikata penzionera Srbije protive se ideji o privatizaciji banja:\nZa privatizaciju banja, inače, ima itekako zainteresovanih domaćih, ali i stranih investitora.\nKada je Agencija za privatizaciju prošle godine objavila javni poziv za privatizaciju 14 banja za kupovinu su, prema pisanju medija, bili zainteresovani biznismeni Miodrag Kostic, Petar Matijevic, Filip Cepter, ali i kompanije i pojedince iz Rusije, Nemačke, Kine, Kipra, Slovenije.\nProdaja je obustavljena pre svega zbog sudskih sporova oko vlasništva koje država vodi sa Fondom PIO.\nPrema podacima Turističke organizacije Srbije u prvoj polovini godine 30 odsto domaćih gostiju u Srbiji boravilo je u banjama i to skoro 800.000 njih, što je za 11 odsto više nego prošle godine.\nStranaca je bilo za 13 odsto više nego lane, a najtraženije su bile Vrnjačka banja, zatim Selters, Banja Koviljača, Vrdnik, Bukovička banja.\n20. јануара 2022. at 15:03\nNase banje su odlicne i zaista mogu da se pohvale dobrom uslugom. Nazalost, njihove cene usluga su za vecinu stanovnistva vrlo visoke i penzioneri i svi drugi kojima bi prijao odmor ne mogu sebi to da priuste. Licno ne spadam u tu kategoriju ali bih voleo da vecina ljudi moze da ode na desetak dana i odmori u banji. Ono sto sam primetio u banji u kojoj sam skoro boravio je da su sem vrhunske usluge imali i odlicne mere protiv zarazavanja koronom u vidu ruskih fotokatalitickih preciscivaca vazduha u svakoj sobi pa eto ideje i za druge privatnike kako da privuku jos veci broj turista.\nДемографија Градске општине Нишка Бања\nVeselo na Zlatiboru sa Nikolom Rokvićem


Vesti online / Sport / Košarka / Pobeda Njujorka, Minesota bolja od Denvera\nNjujork je kod kuće sa 100:83 prekinuo seriju San Antonija od sedam pobeda.\nKod domaćina su se istakli Karmelo Entoni sa 23 poena, kao i Džej Ar Smit, koji je ubacio 20 koševa, dok je Tajson Čendler imao "dabl-dabl" učinak od 10 poena i 14 skokova. Kod gostiju najefikasniji bio je Geri Nil sa 12 poena, dok su Tim Dankan i Toni Parker ubacili po 11 koševa.\nNjujork je ovim trijumfom prekinuo seriju od dva uzastopna poraza, i tako došao do skora od 22 pobede i 10 poraza, dok San Antonio ima učinak od 26 trijumfa iz 35 mečeva.\nU drugoj utakmici večeri Minesota je kao gost pobedila ekipu Denvera sa 101:97, a najzaslužniji su bili Džej Džej Barea i Aleksej Šved sa po 17 poena.\nAndrej Kirilenko dodao je 14 poena, dok je Nikola Peković ubacio 11, a Kevin Lav je imao "dabl-dabl" učinak od 12 poena i impresivnih 17 skokova. U ekipi Denvera istakli su se Kosta Kufos i Taj Loson sa po 16 poena, dok je dva manje ubacio Andre Iguadala.\nMinesoti je ovo 15 pobeda uz 14 poraza, dok Denver ima 18 pobeda iz 34 meča.\nKOŠARKA NBA: Jokić ponovo blistao!


KPZ Zenica: Bošnjački zatvorenici provociraju Srbe - Visokoin.com\nDirektor Kazneno popravnog zavoda Zenica Romeo Zelenika izjavio je Srni da je upoznat o tome da bošnjački zatvorenici provociraju Srbe zatvorene u ovoj ustanovi i da je naložio istragu o tome.\n“Primio sam pisma od mnogih srpskih zatvorenika u kojima se žale na tretman i maltretiranja od strane Bošnjaka i naložio sam istragu o ovom pitanju”, rekao je Zelenika, napominjući da je on tek 30 dana na funkciji direktora Kazneno popravnog zavoda.\nZelenika je najavio da će ovih dana primiti na razgovor Srbe zatvorenike, dodajući da u pismima koje je dobio svi oni traže premještaj u zatvore na teritoriji Republike Srpske, prenosi Srna.\nO premještaju zatvorenika odlučuju ministarstva pravde Federacije BiH i Republike Srpske.\nZelenika je naveo da u Kazneno popravnom zavodu Zenica trenutno 30 Srba izdržava kaznu, od kojih osam za ratne zločine, šest za razbojništvo, 11 za ubistva, a ostali za drogu i manji kriminal.\n“O svemu ovome upoznati su i ombudsmeni koji često posjećuju zatvor u Zenici”, rekao je Zelenika i naglasio da će javnost biti upoznata o rezultatima istrage koju je naložio.\nSrpski osuđenici u KPZ Zenica više puta su se žalili da su izloženi malteriranju. Nedavno je grupa srpskih osuđenika za ratne zločine apelovala na institucije Republike Srpske da ih zaštite od stalnih maltretiranja i premlaćivanja u robijašnici.\nU apelu, koji je upućen poslanicima Narodne skupštine Republike Srpske, oni su naveli da su na stalnoj meti napada bošnjačkih osuđenika.\nNemanja Jovičić, koji u Zenici od prošle godine izdržava desetogodišnju zatvorsku kaznu, tvrdi da je ove godine tri puta brutalno pretučen samo zato što je Srbin i ističe da su četvorica srpskih osuđenika izloženi stalnoj diskriminaciji, psihičkom zlostavljanju i premlaćivanju.\nI ranije je bilo pritužbi od strane Srba i Hrvata i ostalih zatvorenika koji nisu islamske vjeroispovjesti na maltretiranje od strane drugih zatvorenika u KPZ Zenica.


Zapad se preračunao: Putin je za samo 3 meseca ostvario sve ciljeve u Siriji | WebTribune\nHome SPEKTAR Zapad se preračunao: Putin je za samo 3 meseca ostvario sve ciljeve u Siriji\nAmerički profesor je rekao da se SAD i Evropa neprijateljski ophode prema Rusiji zbog toga što su potcenili vojnu i ekonomsku moć Moskve.\nProfesor Vladimir Golstajn, vanredni profesor slavističkih studija na Braun univerzitetu na Roud Ajlendu, rekao je da se antiruska propaganda obija Zapadu o glavu.\n„Ljudi koji su osmislili čitavu ovu geopolitičku šemu maltretiranja Rusije su se malo preračunali… Ne treba buditi medveda koji spava, a Stejt department SAD je upravo to uradio“, rekao je on za iransku televiziju.\nGolstajn je rekao da pristup Obamine administracije prema Rusiji oslikava perspektivu iz devedesetih godina prošlog veka, kada je Rusijom harala Perestrojka, politički pokret u sklopu komunističke partije za koji se veruje da je uzrokovao pad Sovjetskog saveza i okončao Hladni rat.\nAmerički zvaničnici i vojni analitičari su priznali da je ruska vojna kampanja protiv terorističkih grupa u Siriji bila uspešna i da je ostvarila glavni cilj Moskve uz minimalne troškove.\n„Ruski predsednik Vladimir Putin je nakon tri meseca vojnih operacija Rusije u Siriji ostvario svoj cilj stabilizacije vlade sirijskog predsednika Bašara el Asada i uspeće da je održava godinama“, naveo je neimenovani američki zvaničnik.\nOvo priznanje se pojavilo iako su američki predsednik Barak Obama i njegovi savetnici naveli da je Putin pokrenuo loše osmišljenu misiju koja je osuđena na propast.\nČinjenica je da je Moskva, čija je vojna kampanja u Siriji počela 30. septembra, prošla sa minimalnim brojem žrtava, kao i da, uprkos svojim ekonomskim i finansijskim problemima, uspeva da pokrije troškove operacije koji po procenama analitičara iznose oko 1-2 milijarde dolara godišnje.\nAmerički obaveštajni zvaničnik je naveo da se ruska operacija u Siriji finansira iz državnog godišnjeg budžeta za odbranu koji iznosi oko 54 milijarde dolara.


1.000 GRIVNI - POKLON ZA GRAĐANE: Predsednik Ukrajine obećao novčanu nagradu svakom ko se vakciniše : Nadlanu.com\n1.000 GRIVNI - POKLON ZA GRAĐANE: Predsednik Ukrajine obećao novčanu nagradu svakom ko se vakciniše\nObjavljeno 17. nov 2021. / 10:00:53\nPredsednik Volodimir Zelenski najavio je da će svakom Ukrajincu koji primi dve doze vakcine protiv kovida-19 isplatiti novčanu nagradu ne bi li podstakao sunarodnike, većinom sumnjičave prema vakcini, da se vakcinišu.\n- Svi koji prime dve doze dobiće 1.000 grivni ili oko 35 evra, što nije zanemarljiv iznos u toj zemlji, koja je među najsiromašnijim u Evropi, rekao je Zelenski u videoporuci, dok je do danas vakcinisano manje od trećine stanovništva.\nVakcinisani će taj iznos moći da potroše na najam dvorane za rekreaciju, bioskop, pozorište, muzej ili na železničku i avionsku kartu unutar zemlje, dodao je.\n- To je potpora industrijama koje su najgore stradale zbog zatvaranja - rekao je Zelenski.\nDržava će u idućim mesecima izdvojiti 200 miliona evra za ovaj program koji počinje 19. decembra, dodao je.\nSa 442 mrtva zbog koronavirusa u poslednja 24 sata, bivša sovjetska republika sa slabim javnozdravstvenim sistemom bila je u ponedeljak druga na svetu po broju umrlih na dan, posle Rusije (1.211).\nOva zemlja s oko 40 miliona stanovnika već se nedeljama bori s najgorim talasom koronavirusa u kome preovladava delta soj i s nepoverenjem javnosti u vakcine.\nVakcinisanje se u oktobru bilo ubrzalo pod pritiskom vlasti, koje su uvele ograničenja za nevakcinisane, poput obaveze pokazivanja zdravstvene propusnice za pristup na neka javna mesta.\nNo, do danas je tek 28 odsto Ukrajinaca primilo dve doze, saopštilo je u ponedeljak Ministarstvo zdravstva.\n- Vrhunac talasa (pandemije) je prošao - rekao je, pak, u ponedjeljak Zelenski, navodeći podatak o prošlonedeljnom padu broja novozaraženih za šest odsto i hospitalizacija za 13 odsto u odnosu na prethodnih sedam dana.\nUkrajina je prijavila je 3,2 miliona zaraženih i više od 77.000 umrlih.\nkoronaviruspandemija koronavirusaukrajinavakcinavakcinacijavakicnacijaVolodimir Zelenski